title: Aleksandr Gorelik

text: Gorelik saavutti kansainvälistä menestystä pariluistelussa Tatjana Žukin kanssa. Pari saavutti olympiahopeaa Grenoblessa 1968 Neuvostoliiton otettua kisassa kaksoisvoiton. Gorelik/Žuk saavutti myös maailmanmestaruuskilpailuista kaksi hopeamitalia ja yhden pronssin sekä Euroopan-mestaruuskilpailuista hopean ja pronssin. Jokaisen edellä mainitun kilpailun voitti toinen Neuvostoliiton pari, Ljudmila Belousova/Oleg Protopopov.


title: Aleksandr Gorelik

text: Vuoden 1968 MM-kilpailujen jälkeen Žuk lopetti kilpauransa ja synnytti lapsen. Gorelik yritti luistella parinaan Irina Rodnina, mikä ei kuitenkaan onnistunut. Gorelik lopetti kilpauransa ja toimi Innsbruckin talviolympialaisissa 1976 Neuvostoliiton taitoluistelumaajoukkueen valmentajana. Myöhemmin hän työskenteli urheilukommentaattorina. Gorelik kuoli 27. syyskuuta 2012, 67-vuotiaana.


title: Linger

text: Linger on muun muassa seuraavien henkilöiden sukunimi:


title: Maciej Kot

text: Maciej Kot (s. 9. kesäkuuta 1991 Limanowa) on puolalainen mäkihyppääjä ja maailmanmestari.


title: Maciej Kot

text: Kot saavutti nuorten MM-kilpailuissa Zakopanessa 2008 pronssia joukkuekilpailussa. Seuraavan vuoden nuorten MM-kilpailuissa Štrbské Plesossa hän sai hopeaa henkilökohtaisessa ja pronssia joukkuekilpailussa. Aikuisten arvokilpailuihin hän osallistui ensimmäisen kerran Liberecissä 2009. Hän sijoittui Val di Fiemmen MM-kilpailujen 2013 normaalimäessä 11:nneksi ja kuului Puolan pronssijoukkueeseen joukkuemäessä. Erzurumin universiadeissa 2011 hän sai hopeaa normaalimäessä ja suurmäessä sekä pronssia joukkuekilpailussa. Sotšin olympialaisten 2014 normaalimäessä hän sijoittui seitsemänneksi ja suurmäessä 12:nneksi. Harrachovin lentomäen MM-kilpailuissa hän oli samana vuonna kymmenes. Lahden MM-kilpailuissa 2017 hän sijoittui normaalimäessä viidenneksi ja suurmäessä kuudenneksi ja oli mukana voittamassa Puolalle joukkuemäen MM-kultaa. Pyeongchangin olympialaisissa 2018 hän saavutti joukkuepronssia.


title: Maciej Kot

text: Kot kilpaili maailmancupissa ensimmäisen kerran Lahden joukkuekilpailussa maaliskuussa 2007 ja henkilökohtaisessa kilpailussa saman vuoden joulukuussa Villachissa. Ensimmäiset maailmancup-pisteensä hän sai oltuaan 19:s Lillehammerin normaalimäessä joulukuussa 2011. Kymmenen parhaan joukkoon hän sijoittui ensimmäisen kerran oltuaan viides Garmisch-Partenkirchenin uudenvuodenpäivänkilpailussa 2013. Ensimmäisen palkintosijansa hän saavutti joulukuussa 2016 sijoituttuaan Lillehammerissa toiseksi. Ensimmäisen osakilpailuvoittonsa hän saavutti Sapporossa helmikuussa 2017, jakaen sen Peter Prevcin kanssa. Myöhemmin samalla kaudella hän voitti Pyeongchangin normaalimäen kilpailun. Hän sijoittui neljänneksi Keski-Euroopan mäkiviikon kokonaiskilpailussa 2016–2017. Maailmancup-kauden 2016–2017 loppupisteissä hän oli viides.


title: Maciej Kot

text:
Kot on voittanut Continental Cupin kilpailun Kranj'ssa heinäkuussa 2008 sekä Mäkihypyn kesä-GP-kilpailut Wisłassa ja Hinzenbachissa kesällä 2012.
Hän voitti kesä-GP:n kokonaiskilpailun vuonna 2016.


title: Ruotsin Pommeri

text: Ruotsin Pommeri (, ) oli vuosina 1630–1815 Ruotsin hallinnassa ollut alue, joka käsitti nykyisessä Pohjois-Saksassa sijaitsevan Etu-Pommerin.


title: Ruotsin Pommeri

text: Ruotsi sai Pommerin ruhtinaskunnan hallintaansa vuosien 1626–1629 Puolan sodan myötä. Myöhemmin kolmikymmenvuotisen sodan päättäneessä Westfalenin rauhassa Ruotsin haltuun tulivat vielä Etu-Pommeri, Rügenin, Usedomin ja Wolinin saaret sekä pieni kaistale Taka-Pommeria.


title: Ruotsin Pommeri

text: Alueita ei liitetty varsinaisesti Ruotsiin, vaan ne säilyivät osana Pyhää saksalais-roomalaista keisarikuntaa. Hallitsijana toimivat kuitenkin Ruotsin hallitsijat valtakunnanruhtinaan arvonimellä.


title: Ruotsin Pommeri

text: Paikallista hallintoa johtivat kenraalikuvernöörit. Virassa toimivat muun muassa Johan Banér (1638–1641), Lennart Torstensson (1641–1648), Arvid Wittenberg (1655–1656), Carl Gustaf Wrangel (1648–1652, 1656–1676), Nils Bielke (1687–1698) ja Johan August Sandels (1812–1815).


title: Ruotsin Pommeri

text: 1700-luvun kuluessa Ruotsi menetti vähitellen hallinnassaan olleita alueita. Ruotsin Pommeri siirtyi Kielin rauhassa vuonna 1814 Tanskan hallintaan. Vuotta myöhemmin Wienin kongressissa se liitettiin Preussiin.


title: Jimmy Miller

text: James ”Jimmy” Miller (23. maaliskuuta 1942 New York – 22. lokakuuta 1994 Denver) oli yhdysvaltalainen muusikko ja musiikkituottaja.


title: Jimmy Miller

text: Miller tunnetaan parhaiten tuottajana ja työskentelystään yhtyeiden kuten The Spencer Davis Group, Blind Faith, Traffic, Plasmatics, Motorhead ja Primal Scream kanssa.


title: Jimmy Miller

text: Miller oli The Rolling Stonesin pitkäaikainen tuottaja. Hän tuotti viisi yhtyeen studioalbumia 1960- ja 1970-luvuilla. Mukana oli neljä Rolling Stonesin parhaimpina pidettyä levyä "Beggars Banquet", "Let It Bleed", "Sticky Fingers" ja "Exile on Main St.".


title: Jimmy Miller

text: Motörhead-yhtyeelle Miller tuotti albumit "Overkill" ja "Bomber".


title: Töfsingdalenin kansallispuisto

text: Töfsingdalenin kansallispuisto on Ruotsissa Älvdalenin kunnassa sijaitseva kansallispuisto. Kooltaan se on 1615 hehtaaria. Puisto on perustettu vuonna 1930. Se sijaitsee Töfsingån-joen molemmin puolin ja koostuu tunturimaisemasta. Korkein tunturi on 892 metrin korkuinen Hovden.


title: Store Mossen kansallispuisto

text: Store Mossen kansallispuisto on Ruotsissa Värnamon, Gnosjön ja Vaggerydin kuntien alueella sijaitseva kansallispuisto. Se on 7850 hehtaarin kokoinen. Puisto on perustettu vuonna 1982. Store Mosse on Etelä-Ruotsin suurin suoalue. Sen turvekerros on kasvanut ainakin 5000 vuoden ajan ja koostuu suurimmaksi osaksi rahkasammaleesta. Puistossa sijaitseva Kävsjön-järvi on linnustoltaan monipuolinen ja puisto on kurkien tärkein pesimäpaikka Etelä-Ruotsissa.


title: Rørosin rautatieasema

text: Rørosin rautatieasema () on rautatieasema Rørosissa, Etelä-Trøndelagin läänissä, Norjassa. Se avattiin vuonna 1877, jolloin Rørosbanen valmistui. Rautatieasema sijaitsee noin 400 kilometrin päässä Oslon keskusrautatieasemasta.


title: Stenshuvudin kansallispuisto

text: Stenshuvudin kansallispuisto on Ruotsissa Simrishamnin kunnassa sijaitseva kansallispuisto. Se on 390 hehtaarin kokoinen ja perustettu vuonna 1986. Näkyvä osa puistoa on Stenshuvud-niminen vuori. Puiston luonto on suurimmaksi osaksi lehtimetsää, jossa kasvaa euroopanvalkopyökkiä ja pyökkiä. Alueelta löytyy useita muinaisjäännöksiä, esimerkiksi Skånen ainoan vuorat ympäröineen muinaislinnan jäännökset, jotka ovat peräisin suunnilleen 400-500-luvuilta.


title: 5D (Fifth Dimension)

text: ”5D (Fifth Dimension)” on Roger McGuinnin kirjoittama ja The Byrds -yhtyeen esittämä kappale vuodelta 1966. Se julkaistiin albumin "Fifth Dimension" avausraitana sekä erikseen singlenä. Kappale saavutti sijan 44 Billboard Hot 100 -listalla.


title: 5D (Fifth Dimension)

text: McGuinn löysi kappaleen inspiraation Don Landisin filosofisesta kirjasta "1-2-3-4, More More More", joka käsitteli kysymyksiä havainnoinnista ja todellisuudesta. McGuinn teki aiheesta ihmettelyä ja voitonriemua käsittelevän laulun.


title: 5D (Fifth Dimension)

text: Kappaleen sävellys muistutti suuresti Bob Dylanin musiikkia, minkä lisäksi urut olivat ensimmäistä kertaa yhtyeen uralla tärkeässä roolissa. ”5D (Fifth Dimension)” äänitettiin 25. toukokuuta 1966.


title: 5D (Fifth Dimension)

text: ”5D (Fifth Dimension)” ilmestyi Columbia Recordsin julkaisemana singlenä 13. kesäkuuta 1966. Sen julkaisemista on pidetty suurena riskinä, sillä edellissingle ”Eight Miles High” oli joutunut soittokieltoon, kun sen oltiin epäilty olevan ”huumelaulu”. Kyseisen kappaleen nimi kertoi korkealla käymisestä, mutta nyt lisäksi venytettiin muitakin ulottuvuuksia. Kappale nousi Billboard-listan sijalle 44. Britanniassa singlen julkaisi Columbian sijaan CBS Records. Se ei kuitenkaan menestynyt. Singlen B-puolella oli molemmissa painoksissa kappale ”Captain Soul”.


title: 5D (Fifth Dimension)

text: 18. heinäkuuta 1966 ”5D (Fifth Dimension)” ilmestyi The Byrdsin kolmannen studioalbumin "Fifth Dimension" avausraitana.


title: Alfred Haapanen

text: Alfred Haapanen (1874–1961) oli amerikansuomalainen teologi. Hän toimi pappina useissa amerikansuomalaisissa seurakunnissa ja oli vuosina 1922–1950 Amerikan suomalaisen evankelis-luterilaisen kirkon johtaja.


title: Arvo Haapanen

text: Arvo Wilhelm Haapanen (24. joulukuuta 1900 Helsinki – 28. helmikuuta 1990) oli Lepaan puutarhaopiston johtaja 1926–1955.


title: Arvo Haapanen

text: Arvo Haapasen vanhemmat olivat kouluneuvos Alexander Haapanen ja Julia Pletnew ja puoliso vuodesta 1925 Elmi Kettunen. Haapanen tuli ylioppilaaksi 1919, kävi Lepaan puutarhaopiston 1921 ja saksalaisen puutarhakoulun 1924. Maatalous- ja metsätieteiden maisteriksi hän valmistui 1932. Lepaan puutarhaopiston opettajaksi Haapanen tuli 1924. Vuodesta 1955 hän oli kirkkohallituksen tarkastaja.


title: Franmax

text:
Franmax (Franchise + „Maxima“; 1992-2012: Maxima Grupė) on liettualainen yritys, joka on Baltian suurin työnantaja. Maxima Grupė omisti vuoteen 2011 mennessä Virossa, Latviassa, Liettuassa ja Bulgariassa yhteensä 467 Maxima-myymälää.
Ensimmäinen myymälä avattiin Liettuaan vuonna 1992, ja vuonna 2012 Maximalla työskenteli yli 28 000 ihmistä.


title: Maxima

text: Maxima voi tarkoittaa seuraavia:


title: Lepaan puutarhaopisto

text: Lepaan puutarhaopisto on Hattulan kunnan Lepaan kylässä toiminut entinen oppilaitos, joka koulutti opiskelijoita puutarha-alalle.


title: Lepaan puutarhaopisto

text: Oppilaitos perustettiin Lepaan kartanon maille, jonka omistaja Karl Fredrik Packalén testamenttasi tilansa vuonna 1902 puutarhuri- tai maanviljelyskoulua varten. Puutarhaoppilaitos perustettiin vuonna 1912 ja sen rinnalle puutarhakoulu vuonna 1923.


title: Lepaan puutarhaopisto

text: Nykyään samalla alueella toimivat Hämeen ammattikorkeakoulun hortonomilinja ja Hämeen ammatti-instituutin puutarhurilinja.


title: Haapaniemen sotakoulu

text: Haapaniemen sotakoulu, myöh. Haapaniemen kadettikoulu, Haapaniemen topografikunta, Haapaniemen kenttämittauskoulu oli vuonna 1779–1819 toiminut kadettikoulua vastaava oppilaitos. Koulu toimi aluksi Kuopiossa, mutta siirtyi seuraavana vuonna Rantasalmelle Haapaniemen ratsutilalle. Koulun perustajana pidetään Georg Magnus Sprengtportenia, jolla oli ollut sotilasvirkatalossaan Ristiinan Brahelinnassa vuodesta 1777 yksityinen upseerikoulu. Hän teki aloitteen Haapaniemen perustamiseksi. Alkuun koulusta valmistui upseereita vain Savon prikaatia varten, mutta toiminta laajentui 1782 käsittämään koko Suomen.


title: Haapaniemen sotakoulu

text: Koulun toiminta oli keskeytyksissä ajan, mutta jatkoi toimintaansa sen jälkeen vuoteen 1808, jolloin oppilaat siirrettiin kersantin arvoisina liikekannalle pantuihin joukkoihin. Tuolloin koulun oli läpäissyt 210 oppilasta. Tunnetuin koulun johtajista oli everstiluutnantti Samuel Möller (johtajana 1783–1788 ja 1791–1799).


title: Haapaniemen sotakoulu

text: Sodan päätyttyä koulu jatkoi toimintaansa nimellä Haapaniemen topografikunta, ja 1816 se laajentui kadettikouluksi. Koulussa sattui tulipalo 1818, jolloin koulu siirrettiin Haminaan ja se sai nimekseen Suomen kadettikoulu. Koulun sijaintipaikalle Haapaniemeen pystytettiin 1931 muistokivi.


title: Haapaniemen sotakoulu

text: Osittain kaksikerroksisessa päärakennuksessa oli yläkerrassa oppilaiden asuntoja ja alakerrassa opetustilat ja opettajien asuntoja. Palaneen rakennuksen paikalle rakennettiin 1871 nykyinen hirsinen rakennus.


title: Haapaniemen sotakoulu

text: Kun koulun toiminta oli päättynyt, Haapaniemi annettiin vuokralle. Vuokraviljelijöinä toimivat 1800-luvulla muiden muassa kapteeni M. H. Swartz, kruununvouti Cajander ja K. Forss. Vuonna 1901 tilan osti Tuomas Kankkunen, jonka suvulla tila oli vielä 1990.


title: Puikkomonni

text: Puikkomonni ("Nematogenys inermis") on monnikaloihin kuuluva kalalaji, jota tavataan makeista vesistä Chilestä. Se on ainoa elävä laji puikkomonnien ("Nematogenyidae") heimossa.


title: Puikkomonni

text: Puikkomonni voi suurimmillaan kasvaa noin 41 cm:n pituiseksi. Puikkomonni on ruumiinrakenteeltaan pitkulainen ja tyypillisiä piirteitä ovat kuonon 3 lyhyehköä viiksisäieparia, puuttuva rasvaevä, piikitön selkäevä, joka sijitsee kalan keskiruumiissa, pyöreähkö pyrstöevä ja pienikokoiset silmät. Puikkomonnin ruumis on suomuton ja pohjaväriltään vaalean ruskea ja siinä on tummempia pilkkuja.


title: Puikkomonni

text: Puikkomonni on läheisintä sukua loismonneille ("Trichomycteridae"), ja katsottiin aikaisemmin kuuluvaksi siihen heimoon alaheimona "Nematogenyinae".


title: Puikkomonni

text: Aikaisemmin puikkomonnia tavattiin laajahkolta alueelta Chilen keski- ja eteläosista. Nykyisin sitä tavataan laikuttaisesti Concepciónin, Rancaguan ja Angolin läheisyydestä.


title: Aura (sukunimi)

text: Aura on mm. seuraavien henkilöiden sukunimi:Suomalainen kirjailija Betty Elfving (1837–1923) käytti taiteilijanimeä "Aura".


title: Aikuissosiaalityö

text: Vaikka aikuissosiaalityö on käsitteenä varsin uusi, on aikuisille suunnattua sosiaalityötä tehty läpi sosiaalihuollon ammatillisen historian. Monet aikuissosiaalityön asiakkaista ovat hyvin haastavissa elämäntilanteissa. Usein henkilökohtaiset ongelmat ovat kytköksissä yhteiskunnallisiin epäkohtiin, kuten työttömyyteen, asunnottomuuteen ja perusturvan heikkouteen. Aikuissosiaalityön tehtäväkenttiä


title: Aikuissosiaalityö

text: Aikuissosiaalityön tehtäväkenttiä ovat


title: Aikuissosiaalityö

text: Aikuisten sosiaalipalveluihin ja aikuissosiaalityöhön liittyvää palvelua toteutetaan kuntien sosiaalitoimistojen lisäksi julkisissa erityispalveluissa, sosiaalisissa järjestöissä ja kirkon diakoniatyössä.


title: Vinossa

text: Vinossa on suomalaisen rockyhtyeen Sue Van Doen kolmas studioalbumi. Se on julkaistu vuonna 2009 levymerkillä Riskirecords.


title: Vinossa

text: Kaikki kappaleet säveltänyt ja sanoittanut Vando Suvanto, sekä sovittanut Vando Suvanto, Jan Bunberg, Miska Simanainen ja Jyrki Nikkinen.


title: Mayday (täsmennyssivu)

text: Mayday voi viitata seuraaviin


title: Jarkko Niemisen kausi 2013

text: Jarkko Niemisen kausi 2013 oli suomalaisen tennispelaajan, Jarkko Niemisen 12:s täysi kausi ATP-kiertueella. Nieminen sanoi ennen kauden 2013 alkua, että hänen kauteen valmistava jaksonsa sujui paremmin kuin ennen. Nieminen lähti kauteen maailmanlistan sijalla 41 kaksinpelissä ja sijalla 165 nelinpelissä. Nieminen voitti kauden aikana yhden nelinpeliturnauksen ATP-tasolla ja yhden haastajaturnaustasolla. Kaksinpelissä hän eteni kerran ATP-turnauksen loppuotteluun ja voitti yhden haastajaturnauksen.


title: Jarkko Niemisen kausi 2013

text: Nieminen aloitti kautensa Brisbanen turnauksella Australiassa. Kaksinpelin ensimmäisellä kierroksella hän voitti Ranskan Julien Benneteaun luvuin 6–3, 2–6, 6–1. Toisella kierroksella Nieminen pelasi Ukrainan Aleksandr Dolgopolovia vastaan, häviten ensimmäisen erän 2–6. Toisen kierroksen ollessa Dolgopoloville tilanteessa 4–1, joutui Nieminen luovuttamaan migreenin vuoksi. Nieminen oli jo oksentanut ennen ottelun alkamista, mutta päätti silti pelata ottelun. Ennen luovuttamistaan hän kävi vessassa oksentamassa, ja takaisin tullessaan sanoi luovuttavansa.


title: Jarkko Niemisen kausi 2013

text: Nelinpeliä Nieminen pelasi turnauksessa kyproslaisen Marcos Baghdatisin parina. Ensimmäisellä kierroksella he voittivat kolmanneksi sijoitetun parin Juan Sebastián Cabal / Robert Farah luvuin 6–3, 6–3. Puolivälierissä he voittivat Alejandro Fallan ja Santiago Giraldon 6–4, 6–4. Välierissä Nieminen ja Baghdatis hävisivät ykköseksi sijoitetulle parille Eric Butorac / Paul Hanley luvuin 2–6, 3–6.


title: Jarkko Niemisen kausi 2013

text: Toisella viikolla Nieminen pelasi Sydneyssä, Australiassa. Hän oli turnauksen puolustava mestari edelliseltä vuodelta, jolloin hän saavutti uransa toisen turnausvoittonsa. Ensimmäisellä kierroksella Nieminen voitti karsintojen kautta pääsarjaan päässeen Saksan Björn Phaun 42 minuutissa luvuin 6–0, 6–1. Nieminen pelasi omasta mielestään lähes täydellisesti. Ottelu pelattiin kuumassa ilmassa lämpömittarin näyttäessä 49,9 celsiusastetta.


title: Jarkko Niemisen kausi 2013

text: Toisella kierroksella Niemisen piti kohdata maailmanlistan sijalla 16 olleen Ranskan Gilles Simonin. Simon kuitenkin vetäytyi turnauksesta ennen ottelun alkamista niskakipujen vuoksi, ja hänet korvasi suoraan toiselle kierrokselle nostettu Slovakian Ivo Klec. Nieminen voitti Klecin suoraan kahdessa erässä luvuin 6–3, 6–1. Puolivälierissä Nieminen hävisi Australian Bernard Tomicille kolmessa erässä luvuin 7–6(6), 4–6, 2–6. Tomic voitti lopulta turnauksen.


title: Jarkko Niemisen kausi 2013

text: Urheilulehden Janne Eerikäinen arvioi ennen turnauksen alkamista, että Nieminen voi tippua jo ensimmäisellä kierroksella tai edetä jopa puolivälieriin. Nieminen voitti ensimmäisellä kierroksella 19:nneksi sijoitetun Saksan Tommy Haasin. Ennen tätä ottelua Haas johti heidän välisiä kohtaamisiaan 3–0. Ottelu venyi ratkaisevaan viidentään erään, jonka Nieminen voitti 8–6. Kolme tuntia ja 45 minuuttia kestäneen ottelun loppulukemat olivat 7–6(3), 4–6, 6–3, 4–6, 8–6. Toista erää Nieminen johti 4–1, mutta Haas voitti viisi peliä putkeen ja lopulta koko erän. Viimeisen erän ratkaisuvaiheissa Haasilla oli yksi ottelupallo Niemisen syötössä. Nieminen teki ottelussa yhteensä 19 läpisyöttöä, joista viimeisin ratkaisi voiton. Urheilulehden Eerikäinen totesi ottelun jälkeen, että se oli yksi Niemisen uran parhaista otteluvoitoista. Toisella kierroksella Nieminen hävisi maailmanlistan sijalla 74 olleelle kroatialaiselle Ivan Dodigille viidessä erässä luvuin 3–6, 7–6(4), 3–6, 7–6(4), 1–6. Yhteensä Niemisellä oli noin 40 asteen lämpötilassa pelatussa ottelussa 18 murtopalloa, joista hän voitti vain yhden.


title: Jarkko Niemisen kausi 2013

text: Turnauksen nelinpelissä Nieminen pelasi uransa tähän turnaukseen päättävän Saksan Michael Kohlmannin kanssa, jonka kanssa hän eteni vuoden 2010 Australian avoimissa välieriin. He voittivat ensimmäisellä kierroksella Colin Flemingin ja Jamie Murrayn luvuin 7–5, 7–5. Toisella kierroksella he hävisivät Eric Butoracia ja Paul Hanleyta vastaan 1–6, 4–6.


title: Jarkko Niemisen kausi 2013

text: Nieminen pelasi helmikuussa Euroopassa Montpellier’hen, Rotterdamin ja Marseillen turnauksissa, ennen siirtymistään Pohjois-Amerikkaan. Montpellier’n kaksinpeliturnauksen ensimmäisellä kierroksella Nieminen voitti karsintojen kautta turnauksen pääsarjaan päässeen ranskalaisen Florent Serran suoraan kahdessa erässä noin tunnin kestäneessä ottelussa. Toisella kierroksella Nieminen päihitti maailmanlistan sijalla 37 olleen Venäjän Nikolai Davydenkon suoraan kahdessa erässä, toisen erän päätyttyä tie breakissa 10–8. Puolivälierissä Nieminen kohtasi Ukrainan Serhi Stah’ovskyin, jolle Nieminen hävisi ensimmäisen erän. Ratkaisevaan kolmanteen erään venynyt ottelu päättyi lopulta Niemisen voittoon tie breakissa luvuin 7–2. Samalla Nieminen eteni ensimmäisen kerran tällä kaudella ATP-turnauksessa välieriin. Välierissä hän hävisi kolmessa erässä maailmanlistan sijalla kymmenen olleelle Richard Gasquet'lle.


title: Jarkko Niemisen kausi 2013

text: Turnauksen nelinpelissä Nieminen hävisi parinsa, Rameez Junaidin kanssa ensimmäisellä kierroksella Jamie Murraylle ja John Peersille luvuin 6–7, 2–6.


title: Jarkko Niemisen kausi 2013

text: Rotterdamin turnauksen ensimmäisellä kierroksella Nieminen voitti Belgian David Goffinin kahdessa erässä murskaavasti 6–0, 6–0, ottelun kestäessä tasan tunnin. Tämä oli toinen kerta turnauksen historiassa, kun ottelu päättyi 6-0, 6-0. Niemiselle tämä oli toinen kerta hänen urallaan. ATP-turnauksissa yksikään miesten kaksinpeliottelu ei päättynyt vastaaviin lukemiin vuosina 2010 ja 2011. Toisella kierroksella Nieminen voitti Saksan Matthias Bachingerin kolmessa erässä. Puolivälierissä Nieminen hävisi maailmanlistan sijalla seitsemän olleelle Juan Martín del Potrolle.


title: Jarkko Niemisen kausi 2013

text: Turnauksen nelinpelissä Nieminen pelasi puolalaisen Jerzy Janowiczin parina. He hävisivät turnauksen puolivälierissä puolalaisparille Mariusz Fyrstenberg / Marcin Matkowski.


title: Jarkko Niemisen kausi 2013

text: Nieminen hävisi Marseillen turnauksen ensimmäisellä kierroksella Latvian Ernests Gulbisille suoraan kahdessa erässä.


title: Jarkko Niemisen kausi 2013

text: Indian Wellsin Masters-turnauksen kaksinpelissä Nieminen voitti ensimmäisellä kierroksella kolmieräisessä ottelussa Alankomaiden Igor Sijslingin. Toisella kierroksella Nieminen voitti maailmanlistan sijalla 29 olleen espanjalaisen Fernando Verdascon alle tunnissa lukemin 6–1, 6–0. Kolmannella kierroksella Nieminen hävisi eteläafrikkalaiselle Kevin Andersonille suoraan kahdessa erässä.


title: Jarkko Niemisen kausi 2013

text: Miamissa Nieminen päihitti kaksinpelin ensimmäisellä kierroksella entisen maailmanlistan kolmosen, Argentiinan David Nalbandianin. Niemisen johtaessa ensimmäistä erää 2–0, vei Nalbandian seuraavat yhdeksän peliä peräkkäin, voittaen ensimmäisen erän 6–2, ja johtaen toista erää kahden murron jälkeen 3–0. Nieminen kuitenkin voitti erän lopulta 6–4, ja ratkaisevan kolmannen erän luvuin 6–3. Nieminen kertoi ottelun jälkeen, että hänen ykkössyöttöprosenttinsa oli huono ottelun alussa. Ottelun edetässä Niemisen peli alkoi kulkemaan, kun taas Nalbandianin taso heikkeni. Turnauksen toisella kierroksella Nieminen voitti Slovenian Martin Kližanin suoraan kahdessa erässä. Kolmannella kierroksella Niemisellä ei ollut mahdollisuuksia Jo-Wilfried Tsongaa vastaan.


title: Jarkko Niemisen kausi 2013

text: Monte Carlo Masters -turnauksessa Nieminen voitti ensimmäisellä kierroksella Serbian Viktor Troickin tunnin kestäneessä ottelussa luvuin 6–1, 6–2. Toisella kierroksella Nieminen voitti maailmanlistan sijalla 15 olleen kovasyöttöisen kanadalaisen, Milos Raonicin. Nieminen tarvitsi ottelun voittamiseen vain yhden murron, ja ratkaisevan kolmannen erän hän voitti tie breakissa 7–3. Kolmannella kierroksella Nieminen voitti viidenneksi sijoitetun Juan Martín del Potron 6–4, 4–6, 7–6(4). Aiemmin heidän pelaamissaan viidessä ottelussa Nieminen ei ollut voittanut erääkään Del Potroa vastaan. Niemisen kauden tie break -tilasto ottelun jälkeen oli kahdeksan voittoa ja nolla tappiota. Puolivälierissä Nieminen hävisi maailmanlistan ykköselle, Serbian Novak Đokovićille suoraan kahdessa erässä. Turnauksen jälkeen Nieminen nousi maailmanlistalla kymmenen sijaa sijalle 39. Palkintorahaa Nieminen sai turnauksesta lähes 63 000 euroa.


title: Jarkko Niemisen kausi 2013

text: Bukarestin kaksinpeliturnauksessa Nieminen voitti ensimmäisellä kierroksella Jevgenij Donskoin, vaikka hävisikin avauserän 1–6. Toisella kierroksella Nieminen hävisi yli kaksi ja puoli tuntia kestäneessä kolmen erän ottelussa Gilles Simonille.


title: Jarkko Niemisen kausi 2013

text: Turnauksen nelinpelissä Nieminen hävisi puolivälierissä parinsa Martin Emmrichin kanssa Andreas Seppille ja Viktor Troickille.


title: Jarkko Niemisen kausi 2013

text: Münchenin turnauksen ensimmäisellä kierroksella Nieminen hävisi viisi sijaa maailmanlistalla huonommin olleelle Ernests Gulbisille. Gulbis on voittanut kaikki heidän neljä kohtaamistaan suoraan kahdessa erässä.


title: Jarkko Niemisen kausi 2013

text: Turnauksen nelinpelissä Nieminen pelasi Dmitri Tursunovin kanssa. He etenivät loppuotteluun voittamalla muun muassa ykkössijoitetun parin Alexander Peya ja Bruno Soares. Loppuottelussa Nieminen ja Tursunov voittivat Marcos Baghdatisin ja Eric Butoracin. Tämä oli Niemisen uran kolmas turnausvoitto nelinpelissä. Turnausvoiton myötä Nieminen nousi nelinpelin maailmanlistalla 50 sijaa sijalle 111.


title: Jarkko Niemisen kausi 2013

text: Rooman turnauksen ensimmäisellä kierroksella Nieminen hävisi jälleen Ernests Gulbisille. Gulbis on voittanut kaikki heidän viisi kohtaamistaan suoraan kahdessa erässä. Nieminen hävisi myös ensimmäistä kertaa tie breakissa tällä kaudella. Hän voitti yhdeksän tie breakia peräjälkeen.


title: Jarkko Niemisen kausi 2013

text: Düsseldorfin turnauksen ensimmäisellä kierroksella Nieminen voitti Slovakian Lukáš Lackon. Toisella kierroksella Nieminen voitti Roberto Bautista-Agutin yli kaksi ja puoli tuntia kestäneessä ottelussa. Puolivälierissä Nieminen sai luovutusvoiton Tommy Haasista. Välierässään Nieminen voitti alankomaalaisen Igor Sijslingin kolmieräisessä ottelussa. Loppuottelussa Nieminen hävisi Argentiinan Juan Mónacolle suoraan kahdessa erässä. Turnauksen jälkeen julkistetulla maailmanlistalla Nieminen nousi sijalle 38.


title: Jarkko Niemisen kausi 2013

text: Nieminen voitti Ranskan avointen ensimmäisellä kierroksella isäntämaan Paul-Henri Mathieun. Viisieräinen, yli kolme ja puoli tuntia kestänyt ottelu päättyi Niemisen voittoon luvuin 6–4, 4–6, 7–6, 4–6, 6–2. Toisella kierroksella Nieminen hävisi kuudenneksi sijoitetulle Jo-Wilfried Tsongalle suoraan kolmessa erässä.


title: Jarkko Niemisen kausi 2013

text: Nieminen pelasi Ranskan avointen jälkeen Prostějovin haastajaturnauksessa. Hän hävisi ensimmäisellä kierroksella maailmanlistan sijalla 179 olleelle Saksan Peter Gojowczykille suoraan kahdessa erässä. Ottelun jälkeen Nieminen kertoi kärsineensä kivusta kyynärpäässään.


title: Jarkko Niemisen kausi 2013

text: Queen's Clubilla pelatussa turnauksessa Nieminen voitti ensimmäisellä kierroksella [{Ryan Harrison]]in, mutta hävisi toisella kierroksella maailmanlistan sijalla 277 olleelle Daniel Evansille kolmieräisen ottelun.


title: Jarkko Niemisen kausi 2013

text: Eastbournessa Nieminen hävisi ensimmäisellä kierroksella Feliciano Lópezille suoraan kahdessa erässä, vaikkei menettänyt ottelussa yhtään syöttövuoroaan. Molemmat erät menivät Lópezille tie breakin jälkeen.


title: Jarkko Niemisen kausi 2013

text: Wimbledonin tennisturnauksessa Nieminen hävisi ensimmäisellä kierroksella ranskalaiselle Michaël Llodralle.


title: Jarkko Niemisen kausi 2013

text: Montrealin Masters-turnauksen ensimmäisellä kierroksella Nieminen joutui luovuttamaan Filip Peliwoa vastaan kolmannessa erässä takareisivamman vuoksi. Niemisellä oli toisessa erässä jo ottelupallo.


title: Jarkko Niemisen kausi 2013

text: Cincinnatissa Nieminen voitti ensimmäisellä kierroksella Édouard Roger-Vasselinin, mutta hävisi toisella kierroksella kuudenneksi sijoitetulle Tomáš Berdychille.


title: Jarkko Niemisen kausi 2013

text: Winston-Salemissa suoraan toiselle kierrokselle päässyt Nieminen voitti toisella kierroksella Mardy Fishin, joka joutui luovuttamaan kolmannessa erässä auringonpistoksen vuoksi. Kolmannella kierroksella Nieminen hävisi toiselle yhdysvaltalaiselle, Sam Querreylle. Niemisellä oli ottelussa yhteensä viisi ottelupalloa.


title: Jarkko Niemisen kausi 2013

text: Yhdysvaltain avoimissa Nieminen voitti ensimmäisellä kierroksella Łukasz Kubotin. Toisella kierroksella hän hävisi viiden erän jälkeen Portugalin João Sousalle.


title: Jarkko Niemisen kausi 2013

text: Tappio ensimmäisellä kierroksella Igor Sijslingille (ATP-75).


title: Jarkko Niemisen kausi 2013

text: Ensimmäisellä kierroksella voitto ATP-35 Juan Monacosta ja toisella kierroksella Michał Przysiężnystä. Kolmannella kierroksella tappio Ivan Dodigille.


title: Jarkko Niemisen kausi 2013

text: Pääsy kolmannelle kierrokselle ATP500 -turnauksessa tuotti 90 ATP-pistettä, eli yhden kauden parhaista tuloksista.


title: Jarkko Niemisen kausi 2013

text: Tappio Espanjan Feliciano Lopezille (ATP-30) erin 1-2.


title: Jarkko Niemisen kausi 2013

text: Ensimmäisellä kierroksella voitto Benjamin Beckeristä 6-3, 3-6, 7-6(3), mutta turnaus päättyi toisella kierroksella tappioon Fernando Verdascolle (ATP-32).


title: Jarkko Niemisen kausi 2013

text: Voitto 1. kierroksella Ranskan Benoit Pairesta (ATP-26). Toisella kierroksella kaatui Kolumbian Alejandro Falla. Molemmat voitot suoraan kahdessa erässä. Kolmannessa ottelussa tappio Mihail Južnyille (ATP-21) erin 1-2. Tuloksena 90 ATP-pistettä.


title: Jarkko Niemisen kausi 2013

text: Kauden toisessa kohtaamisessa Michał Przysiężny veti pidemmän korren, pudottaen Niemisen 1. kierroksella erin 0-2.


title: Jarkko Niemisen kausi 2013

text: Niemisen kausi päättyi nousujohteisesti. Niemiselle kauden ensimmäinen turnausvoitto challenger-tason turnauksesta, tuloksena 80 ATP-pistettä. 1. kierroksella kaatui Konstantin Kravchuk, seuraavaksi lupaava nuori Lucas Pouille, sitten Andrey Kuznetsov selvästi 6-3, 6-0. Välierässä ainoa erämenetys kun Saksan Jan-Lennard Struff kohtasi voittajansa 7-5, 2-6, 7-6(5). Loppuottelussa häviävänä osapuolena oli Lietuan Ricardas Berankis (ATP-135), pistein 6-3, 6-1.


title: Jarkko Niemisen kausi 2013

text: Nieminen ei kuulunut Suomen Davis Cup -joukkueeseen Davis Cupin Eurooppa-Afrikan-kakkosryhmän ensimmäisellä kierroksella, jossa Suomi kohtasi Bulgarian. Mediassa Niemisen poisjäännin arveltiin johtuvan siitä, että Niemisen vuonna 2012 perustamaa tennisakatemiaa ei hyväksytty Suomen Tennisliiton yhteistyökumppaniksi. Tennisliitto valitsi yhteistyökumppanikseen sen sijaan ruotsalaisen akatemian. Nieminen itse ilmoitti Suomen Tennisliitolle syynä pelaamattomuuteensa henkilökohtaiset syyt. Niemisen mukaan häneltä oli tiettyjen asioiden vuoksi "sammunut palo" Davis Cupissa pelaamiseen. Helmikuussa hän kuitenkin ilmoitti olevansa valmis edustamaan Suomea toisella kierroksella Suomen kohdatessa Irlannin huhtikuussa. Nieminen voitti Irlantia vastaan oman kaksinpelinsä sekä nelinpelin yhdessä Henri Kontisen kanssa. Suomi varmisti voittonsa johdettuaan 3–0. Syyskuussa Suomi kohtaa II-ryhmän nousukarsinnassa Latvian.


title: Soihtu (Aimo Tukiaisen veistos)

text: Soihtu eli Miina Sillanpään muistomerkki on Helsingin Tokoinrannassa sijaitseva muistomerkki, joka on omistettu poliitikko Miina Sillanpäälle. Veistoksen on tehnyt kuvanveistäjä Aimo Tukiainen ja se paljastettiin 4. kesäkuuta 1968, Sillanpään syntymän 102-vuotispäivänä.


title: Soihtu (Aimo Tukiaisen veistos)

text: Pronssiin valettu veistos seisoo graniittisella jalustalla, johon on kiinnitetty Sillanpäätä esittävä reliefi. Teos on kokonaisuudessaan 5,5 metriä korkea.


title: Soihtu (Aimo Tukiaisen veistos)

text: Tukiainen valittiin Sillanpään muistomerkin suunnittelijaksi vuonna 1966 pidetyn kutsukilpailun jälkeen. Teos sijoittuu abstraktin ja esittävän taiteen välimaastoon: sen voi nähdä esittävän soihdusta nousevaa liekkiä, mutta samalla veistoksen yksityiskohdat kuvaavat viitteellisesti harjakattoisia taloja.


title: Lauri Haarla (vuorineuvos)

text: Lauri Rafael Haarla (vuoteen 1906 Harberg; 19. elokuuta 1897 – 27. tammikuuta 1966 Helsinki) oli suomalainen vuorineuvos, koulutukseltaan diplomi-insinööri. Hän oli Raf. Haarla Oy:n toimitusjohtaja vuodesta 1925 ja oli sen ja sisaryhtiöiden johtokunnan puheenjohtaja vuodesta 1938. Hän toimi Suomen Paperin- ja Kartonginjalostajien Yhdistyksen johtokunnan puheenjohtana. Hänen isänsä oli kauppaneuvos Rafael Haarla.


title: Lamosalali

text: Lamosalali ("Gaultheria procumbens") on kanervakasveihin kuuluva ainavihanta kasvi, jota esiintyy Pohjois-Amerikassa, Yhdysvaltojen itäosassa etelässä Alabamasta pohjoisessa Maineen sekä Kanadassa itäosassa ja Manitobassa. Se on 10–15 senttimetriä korkeaksi kasvava rönsyilevä maanpeittävä varpu, jolla on soikeat, ehyet, tummanvihreät ja kiiltävät lehdet.


title: Lamosalali

text: Lamosalali tuottaa lääkekäyttöön metyylisalisylaattia. Sitä viljellään myös ruukkukasvina joulukukaksi.


title: Converta

text: Converta eli Suomen Paperin- ja Kartonginjalostajien Yhdistys oli keväästä 1944 vuoteen 1992 toiminut yhdistys, joka harjoitti alan yritysten edunvalvontaa Suomessa ja kansainvälisillä markkinoilla. Sen näkyvintä toimintaa oli Neuvostoliittoon suuntautuva kauppa, jossa se 1950-luvulta 1980-luvun loppuun huolehti ostajan kanssa käydyistä hintaneuvotteluista, haki lisenssin, hoiti laskutuksen ja tilityksen clearing-tilille. 1970-luvulla sen toiminta laajeni EFTA:n alueelle.


title: Converta

text: Convertan viennin arvo oli suurimmillaan noin 1,6 miljardia Suomen markkaa vuodessa. Laajimmillaan yhdistyksellä oli kymmenkunta myyntikonttoria Euroopassa ja kolme Aasiassa. Converta lakkautettiin 1992 jäsenyritysten lähennyttyä omia asiakkaitaan ja idänkaupan romahdettua Neuvostoliiton myötä. Convertan jäsenyritykset olivat 1980-luvulta alkaen ryhtyneet hankkimaan päämarkkina-alueiltaan omia jalostustehtaita ja räätälöimään niiden kautta tuotetarjontaansa kullekin markkinalle ja suurasiakkaalle sopivaksi. Viime vuosinaan Converta keskittyi yhä enemmän idänkauppaan, kunnes senkin tyrehdyttyä 1991 yhdistys päätettiin lakkauttaa.


title: Al-Nusran rintama

text:
Al-Nusran rintama (), koko nimeltään "Jabhat al-Nusrah li-Ahl al-Sham", suomeksi ”Syyrian kansan voiton tukirintama”, oli Syyriassa toimiva jihadistijärjestö. Järjestö taisteli Syyrian sisällissodassa 2012-2016. Se oli islamistinen ja koostui sunneista ja salafisteista.
Järjestö erosi al-Qaidasta 2016, jolloin se muuttui Levantin valloituksen rintamaksi.


title: Al-Nusran rintama

text: Al-Nusran rintama teki 23. joulukuuta 2011 Damaskokseen kaksi itsemurhapommi-iskua, mikä aloitti Syyrian sisällissodassa terrorismin. Tätä al-Qaidaan liittyvää 6 000 – 10 000 miehen järjestöä pidettiin erittäin kyvykkäänä taistelussa. Järjestö julkisti olemassaolonsa 23. tammikuuta 2012. Al-Nusran rintama auttoi vuonna 2012 Vapaan Syyrian armeijaa Aleppon valtauksessa. Niinpä järjestön merkitys Syyrian kapinallisrintamassa kasvoi vuoden 2012 edetessä. Koska al-Nusran rintama teki monia pommi-iskuja Syyriassa ja on al-Qaida-kytkentäinen, Yhdysvallat luokitteli al-Nusran rintaman terroristijärjestöksi. Muita Syyriassa vuoden 2013 alussa toimineita jihadistiryhmittymiä olivat Ahrar al-Sham ja Ghuraba al-Sham. Monet al-Nusran taistelijat syyllistyivät monenlaisiin rikoksiin, mm. šiiasiviilien ja -pappien murhiin ja kristittyjen murhiin mielessään etninen puhdistus.


title: Al-Nusran rintama

text: Vapaan Syyrian armeija hyötyi al-Nusran rintaman sotilaiden kurinalaisesta ja ammattimaisesta sotimisesta. Monet Vapaan Syyrian armeijassa vierastivat ja pelkäsivät al-Nusran jyrkkää ajatusmaailmaa ja toimintatapoja, joihin kuuluvat itsemurhapommi-iskut. Vapaan Syyrian armeijan mielestä al-Nusra uhkasi kaapata vallankumouksen käsiinsä. Al-Nusra olikin murhannut ja uhannut murhata Vapaan Syyrian armeijan jäseniä, vaikka Vapaan Syyrian armeija ei ole al-Nusraa vastaan toiminut samalla tavoin. Aleppossa al-Nusra ja Vapaan Syyrian armeija olivat kiinteästi yhdessä. Monet FSA:laiset liittyyivät vuonna 2013 al-Nusraan. Vapaan Syyrian armeija kiisti antavansa keväällä 2013 aseita al-Nusralle, joka ei halunnut toimia sen organisaatiossa. Vapaan Syyrian armeija vetäytyi Alepposta vuonna 2014, jolloin sinne jäivät al-Nusran taistelijat ja muut islamistit.


title: Al-Nusran rintama

text: Huhtikuussa 2013 Irakin islamilaisen valtion (ISI) komentaja Abu Bakr al-Baghdadi ilmoitti, että al-Nusran rintama on Irakin al-Qaidan jäsen. Abu Bakr ilmoitti kahden ryhmän yhdistyvän ja muodostavan Isis-järjestön (Irakin ja Levantin/Suur-Syyrian islamilainen valtio). Sen johtaja Abu Mohammed al-Joulani kielsi yhdistymisen ja ilmoitti olevansa uskollinen al-Qaidan johtajalle Aiman al-Zawahrille.


title: Al-Nusran rintama

text: Abu Bakr matkusti pian Aleppoon ja alkoi värvätä al-Nusran jäseniä. Monien sen ulkomaalaisten jäsenten ilmoitettiin liittyneen Isisiin, kun taas monet syyrialaiset taistelijat eivät tahtoneet taistella al-Qaidan alaisuudessa ja liittyivät muihin islamistisiin prikaateihin. Myöhemmin Aiman al-Zawahiri kielsi järjestöjen yhdistämisen ja lähetti lähettilään sovittelemaan niiden välejä.


title: Al-Nusran rintama

text: Jotkin al-Nusran yksiköt taistelivat Isisiä vastaan ja helmikuussa 2014 al-Qaida katkaisi välinsä Isisiin.


title: Al-Nusran rintama

text: Al-Nusra rintaman johtaja Abu Mohammed al-Julani kertoi toukokuussa 2015 Al Jazeeralle antamassa haastattelussa saaneensa al-Qaidan komentaja Aiman al-Zawahrilta käskyn olla hyökkäämättä länsimaita vastaan. Sen sijaan al-Julanin mukaan ryhmän päätavoitteena oli Damaskoksen valtaaminen. Al-Julani kiisti myös niin sanotun Khorasan-ryhmän olemassaolon, jota Yhdysvallat on syyttänyt iskujen suunnittelusta ulkomailla.


title: Al-Nusran rintama

text: Al-Nusran rintama erosi al-Qaidasta kesällä 2016, jolloin se vaihtoi nimensä Levantin valloituksen rintamaksi.


title: Johan Haartman

text: Johan Haartman voi tarkoittaa jompaakumpaa seuraavista:


title: Hengenmiehet ei hellitä

text: Hengenmiehet ei hellitä on Vando Suvannon ensimmäinen levy.


title: Hengenmiehet ei hellitä

text: Kaikki kappaleet säveltänyt ja sanoittanut Vando Suvanto.


title: Hedvig von Haartman

text: Hedvig von Haartman (1862–1902) oli Suomen Pelastusarmeijan perustaja. Hän liittyi 1889 Lontoon Pelastusarmeijaan ja aloitti Sotahuudon julkaisemisen. Vuonna 1890 hän sai nimityksen Pelastusarmeijan viralliseksi johtajaksi Suomeen. 1898 hänet lähetettiin Sveitsiin.


title: Hedvig von Haartman

text: Hänen isänsä oli lääkintöhallituksen pääjohtaja Carl Daniel von Haartman ja puolisonsa sveitsiläinen R. F. Tavel.


title: Jazeman Jaafar

text: Jazeman Firhan Jaafar (s. 13. marraskuuta 1992 Kuala Lumpur, Malesia) on malesialainen autourheilija.


title: Jazeman Jaafar

text: Jaafar aloitti uransa kuusivuotiaana karting-sarjoissa voittaen 11 kilpailua Malesiassa ja Belgiassa. Vuonna 2006 Jaafar kilpaili Aasian Formula Renault Challenge -sarjassa sijoittuen sarjan kolmanneksi. Seuraavana vuonna Jaafar voitti Aasian Formula BMW -sarjan mestaruuden pitkän prosessin kautta. Alun perin mestaruuden voittanut Jaafar hylättiin päätöskilpailusta teknisten rikkomusten seurauksena, jolloin indonesialainen Zahir Ali julistettiin mestariksi. Team Meritus teki tapauksesta protestin, joka hyväksyttiin ja Jaafar sai mestaruutensa takaisin.


title: Jazeman Jaafar

text: Vuosina 2008–2009 Jaafar kilpaili Euroopan Formula BMW -sarjassa vaihtelevalla menestyksellä. Vuosina 2010–2012 Jaafar kilpaili Britannian Formula 3 -sarjassa sijoittuen sarjan toiseksi vuonna 2012. Vuonna 2013 Jaafar kilpaili Formula Renault 3.5 -sarjassa. Hän ajoi Monacon kilpailussa kolmanneksi. Hän saavutti 24 pistettä sijoittuen sarjan 17:ksi. Samana vuonna hän ajoi kolme kilpailua Britannian F3-sarjassa voittaen niistä kaksi kilpailua. Vuonna 2014 Jaafar jatkoi FR 3.5 -sarjassa saavuttaen kaksi palkintosijaa Monacosta ja Belgiasta sijoittuen sarjan yhkdeksänneksi. Vuonna 2015 Jaafar kilpailee kolmannen kauden FR 3.5 -sarjassa. Hän otti ensimmäisen voittonsa Monacon kilpailusta ja keräsi sen lisäksi kaksi palkintokorokesijaa sijoittuen sarjan kahdeksanneksi.


title: Jazeman Jaafar

text: Vuonna 2013 Jaafar testasi Mercedeksen F1-autoa Silverstonessa, jossa hän ajoi vuoden 2011 autolla. Lisäksi hän on ajanut tallin autolla Kuala Lumpurin kaduilla ja kuvauspäivänä kesäkuussa.


title: Johan Haartman (vanhempi)

text: Johan Haartman vanhempi (1682–1737) oli suomalainen filosofi, Turun akatemian professori. Hänet nimitettiin 1722 logiikan ja metafysiikan professoriksi ja 1735 teologian professoriksi.


title: Johan Haartman (vanhempi)

text: Hänen poikiaan olivat professorit Johan Haartman (nuorempi) ja Jakob Haartman.


title: Elämä (albumi)

text: Elämä on suomalaisen rock-yhtyeen Sue Van Doen toinen studioalbumi. Se on julkaistu vuonna 2005.


title: Elämä (albumi)

text: Kaikki kappaleet säveltänyt ja sanoittanut Vando Suvanto, ellei toisin mainittu. Kaikki kappaleet sovittanut Sue Van Doe sekä viulusovitukset Sami Baldauf (16-20).


title: Nikolai Saarnio

text: Nikolai (Niilo) Saarnio (vuoteen 1911 Lundén; 11. toukokuuta 1901 Turku – 26. elokuuta 1985) oli suomalainen virkamies.


title: Nikolai Saarnio

text: Saarnio kirjoitti ylioppilaaksi vuonna 1921, suoritti ylemmän oikeustutkinnon 1926 ja sai varatuomarin arvon 1929. Hän työskenteli hallitussihteerinä sisäasianministeriössä 1936–1945 ja oli 1944 lyhyen aikaa Valtiollisen poliisin päällikkönä. Vuosina 1945–1951 Saarnio oli valtiovarainministeriön osastopäällikkönä ja 1951–1968 Tullihallituksen pääjohtajana.


title: Nikolai Saarnio

text: Saarnio oli myös tullitariffilautakunnan jäsen 1954–1957 ja puheenjohtaja vuodesta 1958 sekä ulkomaankaupan neuvottelukunnan jäsen vuodesta 1960. Hän kuului Uuden Suomen hallintoneuvostoon.


title: Sidi M’Hamed Ou Marzouq

text: Sidi M’Hamed Ou Marzouq on maalaiskunta () Essaouiran provinssissa Marrakech-Tensift-Al Haouzin hallintoalueella Marokossa. Asukkaita Sidi M’Hamed Ou Marzouqissa oli vuoden 2004 väestönlaskennassa 6 088, joista kaikki olivat Marokon kansalaisia. Kotitalouksia oli 882. Vuonna 1994 asukkaita oli 6 083 ja kotitalouksia 894.


title: Sidi M’Hamed Ou Marzouq

text: Sidi M’Hamed Ou Marzouq rajautuu lounaassa ja lännessä Mzilaten maalaiskuntaan, pohjoisessa Sidi Laaroussin maalaiskuntaan ja koillisessa Safin provinssiin kuuluvaan Laamamran maalaiskuntaan. Idässä Sidi M’Hamed Ou Marzouq rajautuu Chichaouan provinssiin kuuluvaan Ahdilin maalaiskuntaan ja etelässä samaan provinssiin kuuluvaan Sid L’Mokhtarin maalaiskuntaan.


title: Luettelo bentsodiatsepiineistä

text: Tämä on luettelo bentsodiatsepiineistä aakkosjärjestyksessä.


title: Laventelit

text: Laventelit ("Lavandula") on huulikukkaiskasvien heimon suku, johon kuuluu 39 lajia. Luonnossa laventeleja tavataan Kap Verdellä, Kanarian saarilla ja Etelä-Euroopassa sekä pitkin Itä-Afrikkaa, Välimeren rantoja, Lounais-Aasiaa ja Kaakkois-Intiaa.


title: Laventelit

text: Joitakin laventelilajeja kasvatetaan puutarhoissa laventeliöljyn vuoksi. Lisäksi monia lajeja viljellään huone- ja pihakasveina lauhkean vyöhykkeen maissa.


title: Haavio

text: Haavio on suomalainen sukunimi, joka on muun muassa seuraavilla henkilöillä:


title: Yli-Ii (kaupunginosa)

text: Yli-Ii on Oulussa Yli-Iin suuralueella sijaitseva kaupunginosa. Se muodostettiin vuoden 2013 alussa Oulun kuntaliitoksen yhteydessä. Kaupunginosa rajoittuu Pahkalan ja Tannilan kaupunginosiin.


title: Yli-Ii (kaupunginosa)

text: Kaupunginosan nimi tulee vuoden 2012 lopussa lakkautetun Yli-Iin kunnan nimestä. Kaupunginosan alueella sijaitsee muun muassa Yli-Iin kirkonkylä sekä Kierikkikeskus.


title: Yli-Ii (kaupunginosa)

text: Kaupunginosan keskustaajama Yli-Ii sijaitsee noin 50 kilometrin päässä Oulun kaupungin keskustasta koilliseen. Keskustaajaman halki kulkee Simon Taininiemelle johtava seututie 849. Taajamasta lähtee myös seututie 851 Iihin ja yhdystie 8540 Pudasjärvelle.


title: Yli-Ii (kaupunginosa)

text: Vuoden 2018 alussa Yli-Iin kaupunginosaan liitettiin aiemmin Jakkukylän kaupunginosaan kuuluneet Maalismaa ja Karjalankylä, kun loppuosa Jakkukylästä liitettiin Iin kuntaan.


title: Wilhelm Hackman

text: Wilhelm Hackman (5. heinäkuuta 1842 Viipuri – 21. tammikuuta 1925 Viipuri) oli suomalainen kauppaneuvos, Hackman & Co:n pääjohtaja. Hän perusti Eugen Wolffin ja Lars Krogiuksen kanssa Suomen Höyrylaiva Oy:n, valtion kanssa Outokummun kuparikaivoksen ja useita muita yrityksiä. Hän oli valtiopäivillä vuodesta 1877 aatelissäädyn jäsenenä.


title: Yli-Ii (täsmennyssivu)

text: Yli-Ii voi tarkoittaa seuraavia:


title: Alfred Hackman

text: Alfred Leopold Fredrik Hackman (14. lokakuuta 1864 Viipuri – 16. tammikuuta 1942 Helsinki) oli suomalainen arkeologi, Muinaistieteellisen toimikunnan esihistoriallisen osaston intendentti vuosin 1919-1932. Hänelle myönnettiin professorin arvonimi 1925. Hän esitti aikoinaan hyväksytyn teorian, että Suomen heimot ovat ainakin 100–200-luvulta alkaen siirtyneet Virosta Suomenlahden yli Länsi-Suomeen.


title: Vuosaaren lukio

text: Vuosaaren lukio sijaitsee Helsingissä Vuosaaren kaupunginosan keskustassa metroaseman ja kauppakeskus Columbuksen välittömässä läheisyydessä. Vuosaaren urheilutalo ja Vuotalo sijaitsevat koulun vieressä. Vuosaaren lukio on yleislukio, jossa painotuksena on logistiikka, ainoana kouluna Suomessa. Koulussa on noin 530 opiskelijaa ja 30 opettajaa.


title: Vuosaaren lukio

text: Nykyinen Vuosaaren lukio syntyi vuonna 1993, kun vanha Vuosaaren lukio ja Tehtaanpuiston lukio yhdistyivät. Entinen Vuosaaren lukio oli perustettu Vuosaaren Koukkusaarentielle vuonna 1965 osana Vuosaaren yhteiskoulua. Koukkusaarentien rakennuksessa jatkoi vuoden 1993 jälkeen Vuosaaren yläasteen koulu, vuonna 2006 se yhdistyi Karavaanin ala-asteen kanssa Vuosaaren peruskouluksi. Tehtaanpuiston lukion juuret ovat Tehtaanpuiston yhteiskoulussa, joka toimi pitkään Eirassa. Koulu oli perustettu vuonna 1934 ja oli aluksi tunnettu yhteyksistään jääkäriliikkeeseen. Vuonna 1976 koululle valmistui uusi koulurakennus Vuosaareen osoitteeseen Vuosaarentie 7. Koulun vanhassa rakennuksessa Eirassa toimii nykyisin steinerpedagoginen Elias-koulu. Helsingin siirtyessä peruskoulujärjestelmään pari vuotta myöhemmin Tehtaanpuiston lukio siirtyi Helsingin kaupungin lukioksi. Uusi yhdistynyt Vuosaaren lukio jatkoi toimintaansa entisen Tehtaanpuiston yhteiskoulun rakennuksessa Tehtaanpuiston yläasteen koulun kanssa.


title: Vuosaaren lukio

text: Lukion uutta rakennusta suunnitellaan rakennettavan urheilutalon viereiselle tontille, ja valmistuvan vuonna 2022. Uudessa lukiossa olisi noin 900 opiskelijaa. Vuosaaren keskustan asemakaavan suunnittelu aloitetaan nykyisen lukion tontista.


title: Lauberhornin pujottelu

text: Lauberhornin pujottelu on laskettu vuosittain vuodesta 1930 alkaen Lauberhornin alppihiihtokilpailujen päätöslajina ja se kuuluu vuonna 1967 perustetun alppihiihdon maailmancupin klassikkokilpailuihin.


title: Lauberhornin pujottelu

text: Lauberhornin pujottelu lasketaan Jungfrau / Männlichen -rinteessä, joka alkaa Allmendin rautatieaseman läheltä ja päättyy Wengenin eteläpuolelle Schiltwaldin vuoristokylään.


title: Lauberhornin pujottelu

text: Vuoteen 2003 saakka sunnuntainen Lauberhornin pujottelu muodosti yhdessä edellispäivän Lauberhornin syöksylaskun kanssa alppiyhdistetyn. Vuonna 2004 yhdistetty peruuntui syöksylaskun mukana ja vuodesta 2005 alkaen on laskettu perjantaina superalppiyhdistetty, jonka pujottelulasku lasketaan joko Jungfrau- tai Männlichen-rinteessä.


title: Lauberhornin pujottelu

text: Jungfrau / Männlichen -rinne päättyy samalle maalialueelle kuin normaalisti edellispäivänä laskettava Lauberhornin syöksylasku. Kilpailut on nimetty Lauberhorn-vuoren mukaan, kun taas laskettelurinne on nimetty Männlichen- ja Jungfrau-vuorten mukaan. Pujottelurinne on yksi maailmancupin haastavimmista rinteistä: siinä on paljon jyrkkyysvaihteluita, keskivaiheilla jyrkkyys on enimmillään 70 prosenttia, kun taas loivimmalla kohdalla vähän lähdön jälkeen se on vain neljä prosenttia. Keskimääräinen jyrkkyys on noin 30 prosenttia.


title: Lauberhornin pujottelu

text: Lauberhornin pujottelun erikoisuus on radan keskellä oleva puumökki. Toinen pujottelulaskuista menee mökin vasemmalta puolelta, toinen oikealta. Laskusuunnassa mökin vasemmanpuoleinen rinne on lähempänä Jungfrau-vuorta ja on siksi nimeltään "Jungfrau". Oikeanpuoleinen rinne puolestaan on lähempänä Männlichen-vuorta ja siksi nimeltään "Männlichen".


title: Lauberhornin pujottelu

text:
Sveitsi on menestynein maa 18 voitolla (20 toista sijaa ja 19 kolmatta sijaa). Toiseksi menestynein maa on Itävalta 18 voitolla (19 toista sijaa ja 18 kolmatta sijaa), lisäksi itävaltalaisilla on 1 voitto ja 1 toinen sija, jolloin maan urheilijat edustivat natsi-Saksaa. Kolmanneksi menestynein maa on Ranska 9 voitolla (7 toista sijaa ja 9 kolmatta sijaa).
Seuraavat alppihiihtäjät ovat voittaneet Lauberhornin pujottelun useammin kuin kerran:


title: Lauberhornin pujottelu

text:
4 voittoa
3 voittoa


title: Lauberhornin pujottelu

text: 2 voittoa


title: Mzilate

text: Mzilate on maalaiskunta () Essaouiran provinssissa Marrakech-Tensift-El Haouzin hallintoalueella Marokossa. Asukkaita Mzilatessa oli vuoden 2004 väestönlaskennassa 4 583, joista kaikki olivat Marokon kansalaisia. Kotitalouksia oli 719. Vuonna 1994 asukkaita oli 4 769 ja kotitalouksia 704.


title: Mzilate

text: Mzilate rajautuu etelässä ja lännessä M'Ramerin maalaiskuntaan, pohjoisessa Sidi Laaroussin maalaiskuntaan ja idässä Sidi M'Hamed Ou Marzouqin maalaiskuntaan. Kaakossa Mzilate rajautuu Chichaouan provinssiin kuuluvaan Sid L'Mokhtarin maalaiskuntaan.


title: Johan Fredrik Hackman

text: Johan Fredrik Hackman (1. lokakuuta 1801 Viipuri – 4. elokuuta 1879 Viipurin lähellä) oli suomalainen liikemies ja kauppaneuvos (1840). Hän nousi Hackman & Co:n johtoon 1829. Hän pani alkuun useita yrityksiä, kuten Töölön Sokeritehtaan, Havi Oy:n sekä Helsingin ja Viipurin kaasulaitokset. C. H. Ahlqvistin kanssa hän perusti ensimmäisen höyrysahan Kymijoen suuhun. Hän edusti valtiopäivillä Viipuria 1863–1864 ja sai aatelisarvon 1874.


title: Johan Fredrik Hackman

text: Hänen isänsä oli Hackmanin perustaja Johan Friedrich Hackman.


title: Ahdil

text: Ahdil () on maalaiskunta () Chichaouan provinssissa Marrakech-Tensift-El Haouzin hallintoalueella Marokossa. Asukkaita Ahdilissa oli vuoden 2004 väestönlaskennassa 11 764, joista kaikki olivat Marokon kansalaisia. Kotitalouksia oli 1 667. Vuonna 1994 asukkaita oli 11 631 ja kotitalouksia 1 557.


title: Ahdil

text: Ahdil rajautuu lännessä Lamzoudian maalaiskuntaan, kaakossa Chichaouan kuntaan ja Sidi Bouzid Arragraguin maalaiskuntaan, etelässä Saidaten maalaiskuntaan, lounaassa Oulad Moumnan maalaiskuntaan ja lännessä Sid L'Mokhtarin maalaiskuntaan. Luoteessa Ahdil rajautuu Essaouiran provinssiin kuuluvaan Sidi M'Hamed Ou Marzouqin maalaiskuntaan ja pohjoisessa puolestaan Safin provinssiin kuuluvaan Ighoudin kuntaan.


title: Marie Hackman

text: Marie Elisabet Hackman (o.s. Laube; 7. tammikuuta 1776 Viipuri – 2. syyskuuta 1865 Viipuri) oli Johan Friedrich Hackmanin leski. Hän hoiti miehensä kuoleman 1807 jälkeen tämän perustamaa kauppahuonetta ja laajensi sitä uusille aloille. Vuodesta 1816 yritys toimi nimellä Hackman & Co, ja sen liikekielenä oli saksa. Vuonna 1829 yrityksen johtovastuu siirtyi heidän pojalleen Johan Fredrik Hackmanille, ja siitä tuli Suomen suurin puutavaran viejä.


title: Pernon kartano

text: Pernon kartano on kartano Turun Pernon kaupunginosassa.Historialtaan Pernon kartano on keskiajalla rälssimaalle muodostunut säterikartano. Aiemmin se on vuoteen 1967 ollut osa Raisiota. Osaksi Turkua Pernon kartano tuli alueliitoksessa vuonna 1967.


title: Pernon kartano

text: 1900-luvulla Pernon kartano on ollut jakautuneena kahteen osaan: vanhaan ja uuteen Pernon kartanoon. Vanha Pernon kartano, joka muodosti kartanon alkuperäisen talouskeskuksen, sijaitsi nykyisen Pernontien varressa. Ennen nykyisen Ihalan koulun rakentamista sen päärakennus toimi jonkin aikaa alakouluna. Tuli tuhosi vanhan päärakennuksen vuonna 1961. Jäljelle jäivät kivijalka ja keskiaikainen kellari. Nykyään vanhan päärakennuksen kivijalan päälle on rakennettu uusi asuintalo. Uusi Pernon kartano nykyisen Saarenmaankadun rivi- ja kerrostaloasuntoalueen kupeessa rakennettiin vuonna 1918. Päärakennuksen piirsi ja rakennutti viereistä Pansion tilaa omistanut kultaseppämestari Frans Hjalmar Ahlström, ja se erotettiin Pernon kartanosta Ahlströmin avioiduttua Pernon kartanon tyttären kanssa. Kartanon nykyinen omistaja on Frans Hjalmar Ahlströmin pojanpoika, kuvataiteilija Martin Ahlström.


title: Pernon kartano

text: 1900-luvun alussa Pernon kartanon tilusten pinta-ala oli vielä 138 hehtaaria ja kartanon vanhaa päärakennusta ympäröi laaja puisto nykyisen Pernontien varressa. Hevosia oli 6 ja lehmiä 19. Nykyään tilukset on myyty pois, ja vanhan kartanon puutarha on metsittynyt. Uusi kartano puistoineen on 2000-luvulla lähiötalojen ympäröimä.


title: Ruma (albumi)

text: Ruma on rock-yhtye Sue Van Doen ensimmäinen studioalbumi. Se julkaistiin vuonna 1993 levymerkillä Melske.


title: Ruma (albumi)

text: Kaikki kappaleet säveltänyt ja sanoittanut Vando Suvanto, ellei toisin mainittu.Vando Suvanto -kotisivut


title: Johannes Gripenberg

text: Johannes Gripenberg (17. helmikuuta 1842 Sääksmäki – 20. toukokuuta 1893 Helsinki) oli suomalainen virkamies, joka palveli 20 vuotta valtiosihteerinvirastossa Pietarissa ja oli 1891–1893 senaattorina. Hän kannatti fennomaniaa.


title: Johannes Gripenberg

text: Johannes Gripenberg kuului sotilassukuna tunnettuun Gripenbergin aatelissukuun, ja hänen isänsä oli senaattori Sebastian Gripenberg, joka ensimmäisen vaimonsa kuoltua meni naimisiin omistamansa Voipaalan kartanon piian Maria Öhrnbergin kanssa saatettuaan tämän ensin raskaaksi. Epäsäätyinen pari vihittiin vain muutamaa päivää ennen Johanneksen syntymää. Liitto muodostui kuitenkin onnelliseksi ja useista muistakin lapsista tuli merkittäviä henkilöitä, joukossa muun muassa senaattori ja arkkitehti Sebastian Gripenberg sekä naisasianainen Aleksandra Gripenberg. Johannes Gripenberg lähetettiin suvun perinteen mukaisesti Haminan kadettikouluun, mutta hän erosi 1858 suorittamatta kurssia ja lukikin sen sijaan ylioppilaaksi Kuopion lyseosta 1861.


title: Johannes Gripenberg

text: Gripenberg valmistui Helsingin yliopistosta filosofian kandidaatiksi 1867, täydensi vuoden ajan opintojaan Kazanin yliopistossa Venäjällä ja valmistui maisteriksi 1869. Hänen virkauransa alkoi jo vuonna 1868 Pietarin valtiosihteerinvirastosta, ja oltuaan välillä pari vuotta Venäjän ulkoasiainhallinnon palveluksessa hän työskenteli valtiosihteerinviraston toimitussihteerinä 1871–1889. Häntä on luonnehdittu virkamiehenä "terävänäköiseksi poliittiseksi tarkkailijaksi". Hän oli kirjeenvaihdossa suomalaisten vaikuttajien kanssa ja piti heidät ajan tasalla Venäjällä vallinneista mielialoista Suomen suhteen. Kun Suomen itsehallinnollinen asema vaikutti olevan uhattuna, Gripenberg oli keskeisenä henkilönä mukana suunnittelemassa Suomen asioista kertovan venäjänkielisen lehden perustamista Pietariin. Hanke ei kuitenkaan toteutunut. Gripenberg oli G. Z. Yrjö-Koskisen ystävä ja Gripenbergin Suomen asemaa koskevien mielipiteiden on nähty muistuttaneen myöhempää sortovuosien myöntyväisyyslinjaa.


title: Johannes Gripenberg

text: Gripenberg nimitettiin vuonna 1889 Mikkelin läänin kuvernööriksi ja 1891 senaatin kansliatoimituskunnan päälliköksi. Kun kansliatoimituskunta lakkautettiin seuraavana vuonna, hänet siirrettiin maataloustoimituskunnan päälliköksi. Hän kuitenkin kuoli jo vuonna 1893. Gripenberg oli myös edustajana vuoden 1891 säätyvaltiopäivillä, jossa hän toimi laki- ja talousvaliokunnan puheenjohtajana.


title: Johannes Gripenberg

text: Gripenberg oli vuodesta 1872 naimisissa Aminoffin aatelissukuun kuuluneen Sigrid Maria Aminoffin kanssa. Heidän seitsemästä lapsestaan tunnetuimmat ovat runoilija Bertel Gripenberg, kirjailija Catri Gripenberg ja pankinjohtaja Berndt Sebastian Gripenberg.


title: I Knew You Were Trouble

text: I Knew You Were Trouble on yhdysvaltalaisen Taylor Swiftin kappale, ja kolmas single hänen vuonna 2012 julkaistulta Red-albumiltaan.


title: I Knew You Were Trouble

text: Swift esitti kappaleen ensimmäisen kerran 8. lokakuuta 2012 Good Morning America -ohjelmassa. Yhdysvalloissa kappale julkaistiin kolmantena singlenä, ja Britanniassa toisena singlenä. Kappaleeseen tehdyn musiikkivideon ensiesitys oli 13. joulukuuta 2012, samana päivänä kun Swift täytti 23 vuotta.


title: I Knew You Were Trouble

text: Single on sijoittunut parhaimmillaan Billboard Hot 100 -listalla sijalle kaksi.


title: Gustaf Hackzell

text: Fredrik Gustaf Hackzell (16. heinäkuuta 1889 Mikkeli – 7. marraskuuta 1972) oli suomalainen yritysjohtaja, koulutukseltaan insinööri. Hän sai vuorineuvoksen arvon 1944.


title: Gustaf Hackzell

text: Hackzellin vanhemmat olivat rehtori Mathias Gustaf Hackzell ja Helena Natalia Örn. Hän kävi lyseota ja yhteiskoulua ja valmistui insinööriksi Hannoverissa Saksassa 1913.


title: Gustaf Hackzell

text: Hackzell oli Pähkinälinnan ruutitehtaan insinöörinä 1913–1917, Turengin kemiallisen tehtaan johtajana 1917–1918, Oy Tekan teknillisenä johtajana Riihimäellä 1919–1920 sekä Suomen terva- ja tärpättikonttorin tehtaan johtajana Keuruulla 1920–1923. Hän oli Valtion ruutitehtaan toimitusjohtajana 1923–1935 ja sen jälkeen Rikkihappo- ja Superfosfaattitehdas Oy:n toimitusjohtajana 1935–1955 ja kehitti siitä yhden Suomen suurimpiin kemian alan yrityksiin kuuluvan teollisuuslaitoksen.


title: Gustaf Hackzell

text: Fredrik Gustaf Hackzell oli naimisissa vuodesta 1913 Gunnel Öbergin kanssa. Hänen veljensä oli ministeri Antti Hackzell.


title: Alcantara (materiaali)

text: Alcantara on polyesteristä ja polyuretaanista valmistettu mikrokuitukangas, joka muistuttaa mokkanahkaa. Siitä on tullut kestävyytensä ja helpon puhdistettavuutensa ansiosta suosittu verhoilumateriaali huonekaluissa ja lentokoneiden ja laivojen sisustuksissa. Alcantaran kehitti 1970-luvun alussa japanilaisessa Toray Industries -yhtiössä työskennellyt Miyoshi Okamoto muunnelmaksi aiemmin kehittämälleen mikrokuitumateriaalille nimeltä "Ultrasuede".


title: Alcantara (materiaali)

text: Kankaiden hankauskestoa mittaavassa Martindalen testissä alcantara saa tulokseksi 100 000, kun julkisten tilojen verhoilukankailta vaaditaan vähintään tulosta 50 000 ja kodin kankailta 12 000–15 000. Alcantara voidaan pestä saippualla ja vedellä, ja sen etuja ovat myös hengittävyys, antistaattisuus sekä ympäristö- ja allergiaystävällisyys.


title: Ekapeli

text: Ekapeli on tietokoneella ja mobiililaitteilla toimiva lasten opettelupeli, joka on käännetty usealle kielelle nimellä GraphoGame. Pelissä lapset oppivat esimerkiksi lukutaidon ensimmäiset askeleet. Ensimmäisessä vaiheessa lapsi oppii kirjainten ja äänteiden vastaavuudet, ja seuraavaksi peli harjoittaa tavuja ja kokonaisia sanarakenteita. Näin lapsi oppii vähitellen muodostamaan kirjaimista ensin lyhyitä ja sitten pidempiä sanoja. Lisäksi peli tunnistaa lapsen tason ja osaa auttaa myös lukivaikeuksista kärsiviä. Mikäli lapsella on ongelmia tietyn kirjaimen tai kirjainyhdistelmän kanssa, peli mukautuu oppijan taitoihin ja tarjoaa vaikeaksi havaittua yksikköä siten, että lapsi oppisi sen.


title: Ekapeli

text: Ekapelissä opetellaan myös esimerkiksi matematiikkaa. Siitä on erilaisia versioita, esimerkiksi Ekapeli-Eskari, Ekapeli-Matikka ja maahanmuuttajille tehtyjä suomen kielen oppimispelejä, kuten Ekapeli-venäjä.


title: Ekapeli

text: Ekapelin kehitti professori Heikki Lyytinen Jyväskylän yliopiston psykologian laitoksen ja Niilo Mäki Instituutin työryhmän kanssa. Peli pohjautuu Lyytisen jo 1990-luvulla aloittamiin seurantatutkimuksiin lapsilla, joilla on geneettinen lukihäiriöriski eli perinnöllinen taipumus, joka tulee usein esille lukemaan oppimisen ja lukutaidon ongelmina (dysleksia). Suomessa Ekapeliin liittyvää LukiMat-palvelua ylläpitää opetus- ja kulttuuriministeriö, ja siksi pelaaminen on oppijoille ilmaista eikä vaadi rekisteröitymistä.


title: Ekapeli

text: Pelistä on olemassa lukuisia tutkimusversioita eri kielillä. Esimerkiksi chinyanjan-, swahilin-, afrikaansin-, englannin- ja saksankielisiä versioita testataan tällä hetkellä Sambiassa, Keniassa, Namibiassa, Britanniassa, Yhdysvalloissa ja Sveitsissä.


title: Luettelo Ruotsin rannikkokunnista

text: Tämä on luettelo Ruotsin rannikkokunnista. Kunnat on lueteltu Ruotsin itärannikkoa pitkin pohjoisesta etelään ja sen jälkeen Ruotsin länsirannikkoa pitkin etelästä pohjoiseen. Rannikkokunniksi on laskettu sellaiset kunnat, joihin tilastoidaan kuuluvan merialueita.


title: Luettelo Ruotsin rannikkokunnista

text: Tiedot merialueista pohjautuvat Statistiska centralbyrånin tilastoon.


title: Luettelo Ruotsin rannikkokunnista

text: Norrbottenin läänissä on neljä rannikkokuntaa:


title: Luettelo Ruotsin rannikkokunnista

text: Västerbottenin läänissä neljä kuntaa:


title: Luettelo Ruotsin rannikkokunnista

text: Västernorrlandin läänissä viisi kuntaa:


title: Luettelo Ruotsin rannikkokunnista

text: Gävleborgin läänissä neljä kuntaa:


title: Luettelo Ruotsin rannikkokunnista

text: Uppsalan läänissä on kolme rannikkokuntaa:


title: Luettelo Ruotsin rannikkokunnista

text: Tukholman läänissä 16 kuntaa:


title: Luettelo Ruotsin rannikkokunnista

text: Södermanlandin läänissä kolme kuntaa:


title: Luettelo Ruotsin rannikkokunnista

text: Itä-Götanmaan läänissä kolme kuntaa:


title: Luettelo Ruotsin rannikkokunnista

text: Gotlannin lääni muodostuu vain yhdestä saarikunnasta:


title: Luettelo Ruotsin rannikkokunnista

text: Kalmarin läänissä seitsemän kuntaa:


title: Luettelo Ruotsin rannikkokunnista

text: Blekingen läänissä neljä kuntaa:


title: Luettelo Ruotsin rannikkokunnista

text: Skånen läänissä 16 kuntaa:


title: Luettelo Ruotsin rannikkokunnista

text: Hallandin läänissä viisi rannikkokuntaa:


title: Luettelo Ruotsin rannikkokunnista

text: Länsi-Götanmaan läänissä 12 kuntaa:


title: Nico Nyberg

text: Nico Nyberg (s. 7. syyskuuta 1993 Espoo) on suomalainen jääkiekkoilija, joka pelaa try-outilla Mestis-joukkue Espoo Unitedissa. Hän on pelipaikaltaan laitahyökkääjä.


title: Nico Nyberg

text: Nyberg on Jäähongan kasvatti. Hän siirtyi C-juniori-ikäisenä Espoo Bluesiin kaudeksi 2008–2009. Kaudella 2010–2011 Nyberg jakoi kymmenellä osumallaan koko B-nuorten SM-karsintasarjan maalipörssin voiton TPS:n Artturi Lehkosen kanssa. Hän oli myös Bluesin paras pistemies 13 tehopisteellään. Nyberg voitti kauden päätteeksi B-nuorten Suomenmestaruuden.


title: Nico Nyberg

text: Kesäkuussa 2012 Nyberg teki kaksivuotisen SM-liigasopimuksen Bluesin kanssa. Syyskuussa hän siirtyi aluksi kahden ottelun mittaisella lainasopimuksella paikkaamaan loukkaantumisia Mestis-joukkue KooKoohon, jossa Nyberg pelasi lopulta seitsemän ottelua. Bluesin SM-liigajoukkueessa hän debytoi 8. tammikuuta 2013 vieraissa Jokereita vastaan. Nyberg sai ottelussa jääaikaa 9.44 minuuttia. Kaikkiaan Nyberg pelasi kauden aikana kolme SM-liigaottelua. Suurin osa hänen kaudestaan eteni kuitenkin vielä Bluesin A-nuorissa. Nybergillä oli A-nuorten SM-liigan runkosarjassa paras aloitusprosentti (59,06) ja hän voitti koko kevään 2013 pudotuspelien pistepörssin sekä jakoi maalipörssin voiton HPK:n Miika Heikkilän ja Ville Järveläisen kanssa tehoilla 7+10=17. Nyberg voitti kauden päätteeksi A-nuorten SM-hopeaa. Huhtikuussa 2013 hän teki vuoden mittaisen jatkosopimuksen Bluesin kanssa.


title: Nico Nyberg

text: Kaudella 2013–2014 Nyberg avasi pistetilinsä SM-liigassa. Hän teki liigauransa avausmaalin 20. syyskuuta 2013 vieraissa JYPiä vastaan. Kaikkiaan Nyberg teki kauden aikana SM-liigassa 23 runkosarjaottelussa tehot 2+2=4, kunnes loukkaantuminen päätti hänen kautensa jo marraskuussa 2013. Tämän jälkeen Nyberg kävi läpi useita leikkauksia, eikä pelannut kolmena seuraavana kautena.


title: Nico Nyberg

text: Syyskuussa 2017 Nyberg siirtyi try-outille Mestis-joukkue Espoo Unitediin, joka perustettiin vuotta aiemmin konkurssiin ajautuneen Bluesin tilalle. Hän pelasi joukkueessa kauden 2017–2018 aikana lopulta neljä ottelua.


title: Nico Nyberg

text: Nyberg on pelannut 13 nuorten maaottelua.


title: Nico Nyberg

text: Nyberg on opiskellut Svenska handelshögskolanissa.


title: Sing Loud, Sing Proud!

text: Sing Loud, Sing Proud! on yhdysvaltalaisen punk rock -yhtye Dropkick Murphysin kolmas studioalbumi, joka julkaistiin vuonna 2001.


title: Sing Loud, Sing Proud!

text: Kaikki kappaleet kirjoittanut All Barr, Matt Kelly tai Ken Casey, ellei toisin mainita.


title: The Bone Collector

text: The Bone Collector (televisioesityksessä myös nimellä "Luunkerääjä") on vuonna 1999 ensi-iltansa saanut Phillip Noycen ohjaama yhdysvaltalainen jännityselokuva. Elokuvan pääosassa esiintyvät Denzel Washington ja Angelina Jolie.


title: Ontuva Eriksson

text: Ontuva Eriksson on Tapio Rautavaaran säveltämä laulu, jonka hän levytti vuonna 1951.


title: Ontuva Eriksson

text: Teksti on Oiva Paloheimon runosta "Kerjäläislegenda", joka on julkaistu Paloheimon ensimmäisessä, vuonna 1935 ilmestyneessä runokokoelmassa "Vaeltava laulaja". Rautavaara ja Paloheimo asuivat kumpikin Helsingin Oulunkylässä, vain vähän matkan päässä toisistaan. Rautavaara kysyi Paloheimolta luvan runon levyttämiseen ja samalla nimen muuttamiseen päähenkilön, puistojen porteilla kerjäävän raajarikon mukaiseksi. Rautavaara työsti sävelmää pitkin kevättä 1951, yhtä aikaa saman levyn kääntöpuolelle tulleen "Isoisän olkihatun" kanssa. Levy-yhtiön tuottaja Toivo Kärki piti laulusta, mutta ei ehtinyt itse laulun sovittajaksi, joten hän kehotti Rautavaaraa kääntymään Georg Malmsténin puoleen. Sovituksesta tuli synkän ja surumielisen tekstin mukainen tummasävyinen piano- ja viulutausta.


title: Ontuva Eriksson

text: Laulu mielletään laveasti työväenmusiikiksikin.


title: Ontuva Eriksson

text: Rautavaaraa harmitti, että runo ei kokonaisuudessaan mahtunut levylle, yksi säkeistö piti jättää pois. Puuttuva viimeinen säkeistö kuuluu:


title: Ontuva Eriksson

text: Rautavaara suunnitteli laulun levyttämistä – pois jäänyt säkeistö mukaan lukien – uudelleen, kun kehittynyt tekniikka mahdollisti kolmea ja puolta minuuttia pitempien kappaleiden taltioinnin samalle levypuolelle. Aika ehti kuitenkin ajaa synkän ja surumielisen laulelman ohi ja ajatus jäi toteuttamatta.


title: Valtteri Järviluoma

text: Valtteri Järviluoma (s. 29. tammikuuta 1993 Tampere) on suomalainen jääkiekkoilija, joka edustaa Mestis-joukkue Lempäälän Kisaa. Hän toimii joukkueen varakapteenina. Järviluoma on pelipaikaltaan vasen laitahyökkääjä.


title: Valtteri Järviluoma

text: Järviluoma aloitti jääkiekon 5-vuotiaana Ikurin Vireessä. Hän pelasi juniorina sittemmin Ylöjärven Ilveksessä, josta Järviluoma siirtyi nuorempana C-juniorina Tampereen Ilvekseen. Hän voitti B2-nuorten SM-hopeaa vuonna 2010.


title: Valtteri Järviluoma

text: Järviluoma nousi hieman yllättäen Ilveksen SM-liigajoukkueen kokoonpanoon loukkaantumisten myötä kaudella 2012–2013, jolloin hän pelasi kahdeksan SM-liigaottelua tehopistein 2+1=3. Järviluoma teki SM-liigadebyyttinsä 8. tammikuuta 2013 vieraissa Turun Palloseuraa vastaan. Hän sai ottelussa jääaikaa 9.10 minuuttia. Uransa toisessa SM-liigaottelussaan 1. helmikuuta 2013 Järviluoma teki liigauransa avausmaalin vieraissa Espoo Bluesia vastaan. Toukokuussa 2013 hän teki vuoden mittaisen jatkosopimuksen Ilveksen kanssa.


title: Valtteri Järviluoma

text: Kaudella 2013–2014 Järviluoma nousi Ilveksen A-nuorten varakapteeniksi. Hän oli joukkueen toiseksi paras maalintekijä ja kolmanneksi paras pistemies tehoilla 19+22=41. Järviluoma pelasi kauden aikana yhden SM-liigaottelun. Kaudeksi 2014–2015 hän siirtyi vuoden mittaisella sopimuksella Mestis-joukkue Lempäälän Kisaan. Järviluoma esiintyi siellä kahdella ensimmäisellä kaudellaan myös muutamia otteluita lainalla Suomi-sarjajoukkue KOOVEE:ssä, mutta kaudesta 2016–2017 hän vietti siellä valtaosan ja pelasi 14 ottelua.


title: Valtteri Järviluoma

text: Järviluoma nousi kaudella 2017–2018 LeKin varakapteeniksi.


title: ATP-kausi 2013

text: Tämä on luettelo kauden 2013 tenniksen ATP-kiertueen turnauksista ja voittajista kyseisellä kaudella.


title: Lauluni aiheet

text: Lauluni aiheet on Reino Helismaan sanoittama ja Toivo Kärjen säveltämä laulu, joka tunnetaan parhaiten Tapio Rautavaaran levytyksenä. Rautavaara levytti kappaleen vuonna 1952. Myöhemmin sen ovat levyttäneet Vesa-Matti Loiri ja Timo Turpeinen.


title: Ham

text: Ham voi tarkoittaa ainakin seuraavia:


title: Hamm (täsmennyssivu)

text: Hamm voi tarkoittaa ainakin seuraavia:


title: Finnboard

text: Finnboard eli Suomen Kartonkiyhdistys oli vuosina 1942–1996 toiminut suomalaisen kartonkiteollisuuden myyntiyhdistys, jonka tarkoituksena on jäsentensä kartonkituotannon markkinointi. Suomen Kartonkiyhdistys perustettiin vuonna 1942. Finnboard -osa lisättiin yhdistyksen nimeen vuonna 1966.


title: Finnboard

text: Suomen liityttyä Euroopan Unioniiin Finnboardin toiminta kilpailijoiden yhteistyöorganisaationa tuli mahdottomaksi kartellisäännösten takia. Finnboard sulautettiin 1996 osaksi Metsä-Serla-yhtymää. Finnboardin loppuvuosina sen jäsenyrityksiä olivat Oy Metsä-Botnia Ab, Metsä-Serla Oy, Yhtyneet Paperitehtaat Oy, Oy Kyro Board and Paper Ltd, Savon Sellu Oy ja Vääräkosken Pahvi Oy.


title: Jean-Christophe Grangé

text: Jean-Christophe Grangé (s. 15. heinäkuuta 1961 Pariisi) on ranskalainen kirjailija, toimittaja ja elokuvaohjaaja.


title: Max Domi

text: Max Domi (s. 2. maaliskuuta 1995 Toronto, Ontario) on kanadalainen jääkiekkoilija. Hän pelaa NHL-joukkue Montreal Canadiensissa. Phoenix Coyotes varasi hänet ensimmäisellä kierroksella 12. pelaajana kesällä . Domi on pelipaikaltaan keskushyökkääjä, mutta hän osaa pelata myös laidassa.


title: Max Domi

text: Domi on Don Mills Flyersin kasvatti. Kaudella 2010–2011 hän esiintyi myös OJHL-joukkue St. Michael's Buzzersissa ja edusti Ontariota Kanadan talvikisoissa. Vuonna 2011 Domin varasi sekä Kingston Frontenacs kahdeksantena pelaajana OHL:n varaustilaisuudessa että Indiana Ice 20. pelaajana USHL:n varaustilaisuudessa. Hän päätti siirtyä OHL:ään, mutta elokuussa 2011 Frontenacs kuitenkin kauppasi Domin London Knightsiin vaihdossa kolmeen toisen kierroksen varausvuoroon. Kauden 2011–2012 avausottelussa, 23. syyskuuta hän teki OHL-debyytissään Saginaw Spiritia vastaan kypärätempun Knightsin voitettua ottelun murskalukemin 8–0. Kaikkiaan Domin tulokaskausi liigassa toi 62 runkosarjaottelussa tehot 21+28=49 ja 19 playoff-ottelussa tehot 4+5=9. Hän voitti kauden päätteeksi OHL:n mestaruuden, J. Ross Robertson Cupin ja valittiin tulokkaiden tähdistökentälliseen. Memorial Cup -turnauksen vei kuitenkin QMJHL-joukkue Shawinigan Cataractes voitettuaan Knightsin finaalissa jatkoajalla lukemin 2–1.


title: Max Domi

text: Kaudella 2012–2013 Domi voitti Knightsin sisäisen piste- ja maalipörssin tehoilla 39+48=87. Hän jakoi myös joukkueen sisäisen syöttöpörssin voiton Seth Griffithin kanssa ja lukemalla +33 sisäisen tehotilaston voiton Nikita Zadorovin kanssa. Domi oli myös kooko OHL:n pistepörssin kahdeksannella sijalla. Kevään 2013 pudotuspeleissä hän oli Knightsin paras pistemies ja syöttäjä tehoilla 11+21=32, joilla Domi sijoittui koko liigan pistepörssissä toiseksi Barrie Coltsin Mark Scheifelen jälkeen. Hän voitti kauden päätteeksi taas OHL:n mestaruuden, J. Ross Robertson Cupin. Domi pelasi kauden aikana myös CHL Top Prospects Gamessa.


title: Max Domi

text: Phoenix Coyotes varasi Domin ensimmäisellä kierroksella 13. pelaajana . Hän teki jo saman kesän heinäkuussa kolmivuotisen tulokassopimuksen joukkueen kanssa. Kaudella 2013–2014 Domi voitti Knightsin sisäisen piste- ja syöttöpörssin tehoilla 34+59=93, joilla hän sijoittui OHL:n pistepörssissä kahdeksanneksi. Domi voitti taas kauden päätteeksi J. Ross Robertson Cupin ja valittiin kauden päätteeksi liigan kolmanteen tähdistökentälliseen. Syksyn 2014 harjoitusleirin päätteeksi Arizona Coyotes (ent. Phoenix Coyotes) lähetti hänet taas Knightsiin, jonka kapteeniksi Domi nousi kaudella 2014–2015.


title: Max Domi

text: Kauden 2015–2016 Domi aloitti suoraan Arizona Coyotesin NHL-joukkueessa. Hän pelasi ensimmäisen NHL-ottelunsa kauden avauskierroksella 9. lokakuuta vieraissa Los Angeles Kingsia vastaan. Hän teki ottelussa NHL-uransa avausmaalin ja sai myös syöttöpisteen Oliver Ekman-Larssonin tekemään ottelun voittomaaliin. Domi valittiin ottelun kakkostähdeksi.


title: Max Domi

text: Domi edusti Coyotesia kolmen kauden ajan. Tulokaskaudellaan hän teki 52 pistettä. Domi ei kuitenkaan yltänyt Coyotesissa enää samoihin pisteisiin. Kaudella 2016–2017 hänelle merkittiin 38 ja kaudella 2017–2018 45 pistettä. Domi kaupattiin kesällä 2018 Montreal Canadiensiin, josta Coytotes sai vaihtokaupassa Alex Galchenyukin.


title: Max Domi

text: Domi voitti maailmanmestaruuden Kanadan maajoukkueessa MM-kilpailuissa 2016. Alle 20-vuotiaiden MM-kilpailuissa vuonna 2015 hän voitti nuorten maailmanmestaruuden. Domi jakoi viidellä osumallaan koko turnauksen maalipörssin voiton kolmen muun pelaajan kanssa. Hänet palkittiin turnauksen parhaana hyökkääjänä, valittiin tähdistökentälliseen ja Kanadan top-3-pelaajaksi. Domi pelasi myös alle 18-vuotiaiden Ivan Hlinkan muistoturnauksessa vuonna 2012 voittaen kultaa. Hän edusti myös Canada Ontarion joukkuetta World U-17 Hockey Challengessa vuonna 2012, jolloin Domi toimi joukkueen varakapteenina ja voitti pronssia.


title: Max Domi

text: Domin isä Tie pelasi omalla urallaan pudotuspelit mukaan lukien yli 1100 NHL-ottelua ja hänet tunnetaan yhtenä NHL-historian pelätyimmistä poliisipelaajista. Tahir "Tie" Domin vanhemmat on lähtöisin Albaniasta.


title: Max Domi

text: Max Domi sairastaa ykköstyypin diabetesta, ja hän mittaa otteluidensa aikanakin verensä glokoosipitoisuuden noin 15 minuutin välein. Domi käyttää pelinumeroa 16 kunnioittaakseen entistä NHL-kiekkoilija Bobby Clarkea, joka sairasti myös diabetesta.


title: Taiwaninkeihäskuusi

text: Taiwaninkeihäskuusi ("Cunninghamia lanceolata var. konishii", syn. "Cunninghamia konishii") on kiinankeihäskuusen muunnos, jota monet kasvitieteilijät pitävät omana lajinaan keihäskuusten ("Cunninghamia") suvussa. Se on ainavihanta havupuu, jota esiintyy luontaisena Kiinassa Fujianin maakunnassa, Taiwanin saarella, Laosissa ja Vietnamissa. Taiwaninkeihäskuusimetsiä on laajalti hakattu puuteollisuuden tarpeisiin ja elinalueita on raivattu maatalouskäyttöön, minkä vuoksi se on luokiteltu vaarantuneeksi.


title: Taiwaninkeihäskuusi

text: Taiwaninkeihäskuusi on puu, ja sen latvus on yleensä kartiomainen. Kaarna on pitkittäin uurteista ja hilseilee epäsäännöllisinä liuskoina. Kaarnan väri vaihtelee tummanharmaasta punaruskeaan.


title: Taiwaninkeihäskuusi

text: Ainavihannat lehdet ovat tasasoukan suikeita ja suoria tai hieman käyriä. Lehdillä on selkeästi erottuva keskisuoni. Lehdet ovat piikkikärkisiä ja laidoiltaan hienohampaisia. Ilmarakojuovia on lehtien kummallakin pinnalla, ja alapinnalla on tarvallisesti 7–15 ilmarakojuovaa, eli siten vähemmän kuin kiinankeihäskuusella yleensä.


title: Taiwaninkeihäskuusi

text: Yksikotisen taiwaninkeihäskuusen erilliset hede- ja emikävyt kasvavat samoissa yksilöissä. Hedekävyt kasvavat pienissä yleensä 1–3 kävyn ryhmissä versojen kärjissä. Ne ovat muodoltaan pitkänpyöreän kartiomaisia ja koostuvat kierteisesti asettuneista hedelehdistä. Emikävyt kasvavat 1–4 kävyn ryhmissä versojen kärjissä. Kypsät kävyt ovat munanmuotoisia tai lähes pallomaisia, 1,8–3 senttimetriä pitkiä ja 1,2–2,5 senttimetriä leveitä. Ne ovat siten keskimäärin pienempiä kuin kiinankeihäskuusen kävyt tavallisesti.


title: Taiwaninkeihäskuusi

text: Taiwaninkeihäskuusi on varsinkin aiemmin usein luokiteltu keihäskuusten suvun lajiksi "Cunninghamia konishii"; monet 2000-luvun kasvitieteilijät noudattavat yhä tätä luokitusta. Molekyylibiologiset geneettiset tutkimukset ovat osoittaneet taiwaninkeihäskuusen ja kiinankeihäskuusen ("Cunninghamia lanceolata") välisten geneettisten erojen olevan pieniä ja lisäksi lajin sisäisen geneettisen vaihtelun olevan suurta kiinankeihäskuusilla. Tämän vuoksi monet tieteilijät luokittelevat taiwaninkeihäskuusen nykyään kiinankeihäskuusen muunnokseksi "Cunninghamia lanceolata" var. "konishii", jolloin kiinankeihäskuusen muut populaatiot luokitellaan muunnokseksi "Cunninghamia lanceolata" var. "lanceolata".


title: Taiwaninkeihäskuusi

text: Taiwaninkeihäskuusta kasvaa luontaisena Taiwanin saaren pohjois- ja keskiosissa, Kiinan Fujianin maakunnassa, Houaphanin maakunnassa Laosissa sekä Vietnamin pohjoisosissa. Se tunnettiin pitkään ainoastaan Taiwanista. Manner-Aasian populaatioita on löydetty vasta 1990-luvulta alkaen. Taiwaninkeihäskuusta esiintyy vuoristoalueilla 960–2 000 metrin korkeudella merenpinnasta.


title: Taiwaninkeihäskuusi

text: Taiwaninkeihäskuusi voi kasvaa sekametsissä tai muodostaa pieniä yksilajisia metsiköitä. Se kasvaa usein yhdessä formosansypressin ("Chamaecyparis formosensis") ja japaninsypressin muunnoksen "Chamaecyparis obtusa" var. "formosana" kanssa. Muita metsille tyypillisiä puita ovat useat mäntylajit ("Pinus") ja douglaskuusiin kuuluva "Pseudotsuga wilsoniana" eli "Pseudotsuga sinensis" var. "wilsoniana".


title: Taiwaninkeihäskuusi

text: Vanhoja taiwaninkeihäskuusimetsiä on pitkään laajalti hakattu ja kaadettujen metsien tilalle on usein muodostunut viljelysalueita. Kansainvälisen luonnonsuojeluliiton uhanalaisuusluokituksessa taiwaninkeihäskuusi on luokiteltu erittäin uhanalaiseksi.


title: Taiwaninkeihäskuusi

text: Osa Taiwanin kannasta kasvaa Yushanin kansallispuistossa, ja joitakin populaatioita kasvaa vietnamilaisissa luonnonpuistoissa. Taiwaninkeihäskuusta on istutettu Taiwanilla uudelleenmetsitysohjelmissa, mutta saarella kasvatetaan usein myös varsinaista kiinankeihäskuusta. Kiinankeihäskuusen istuttamista on kehotettu välttämään alueilla, joilla kasvaa luonnonvaraisia taiwaninkeihäskuusia risteytymisen ja geeniperimän sekoittumisen välttämiseksi.


title: Taiwaninkeihäskuusi

text: Taiwaninkeihäskuusta käytetään sahapuuna, ja puuteollisuudessa arvostetaan erityisesti aarniometsien vanhoja puita. Puuaines on helposti työstettävää, lahonkestävää, eivätkä termiitit yleensä vahingoita sitä. Sitä käytetään yleisesti talonrakennukseen.


title: Finncell

text: Finncell eli Suomen selluloosayhdistys oli vuosina 1918–1995 toiminut suomalaisten sellutehtaiden myyntiyhdistys.


title: Finncell

text: Suomen Selluloosayhdistyksen perustamiskokous pidettiin 2. heinäkuuta 1918. Tuolloin yhdistykseen liittyivät kaikki Suomen selluloosatehtaat. Kaupparekisteriin Suomen Selluloosayhdistys merkittiin 8.11.1918. Suomalaisen sellun maailmanlaajuista myyntiä harjoitettiin aluksi agenttien avulla. 1940-luvun lopulta lähtien alettiin perustaa omia myyntikonttoreita eri puolille maailmaa. Finncellin toiminnan loppuvaiheessa sillä oli myyntikonttori muun muassa Lontoossa, Hongkongissa, Singaporessa, Wiesbadenissa ja Milanossa.


title: Finncell

text: Finncellin viimeisen toimintavuoden 1995 alussa sen jäsenistöön kuuluivat Kaukas Oy, UPM Group, Veitsiluoto Oy sekä Wisaforest Oy Ab. Finncell lakkautettiin kaupparekisteristä 2.6.1999.


title: Aleksi Wuorenjuuri

text: Aleksi Wuorenjuuri (s. 23. huhtikuuta 1970) on suomalainen pääsarjauransa lopettanut koripalloilija.


title: Aleksi Wuorenjuuri

text: Wuorenjuuri aloitti koripallon Tapiolan Hongassa, jonka paidassa hän pelasi ensimmäistä kertaa pääsarjatasolla kaudella 1986–1987. Wuorenjuuren edustama Honka putosi kauden jälkeen alemmalle sarjatasolle, mutta nousi kaudeksi 1989–1990 takaisin pääsarjaan. Kauden päätteeksi Wuorenjuuri valittiin SM-sarjan vuoden tulokkaaksi.


title: Aleksi Wuorenjuuri

text: Vuonna 1992 Wuorenjuuri siirtyi edustamaan helsinkiläistä Torpan Poikia. Kausi 1993–1994 oli tilastollisesti hänen parhaansa SM-sarjassa, sillä hän teki 15,1 pistettä ottelua kohden. Saman kauden päätteeksi hänet valittiin SM-sarjan vuoden puolustuspelaajaksi. Kausi 1994–1995 oli hänen viimeisensä Torpan Pojissa, sillä hän palasi tämän jälkeen Honkaan, jossa hän pelasi viimeisen kerran pääsarjatasolla kaudella 1997–1998.


title: Minho (maakunta)

text:
Minho on entinen Portugalin maakunta (). Se perustettiin vuonna 1936 ja lakkautettiin vuonna 1976. Maakunta sijaitsi maan luoteisosassa, ja sen pääkaupunki oli Braga. Nykyisin Minhon maakunnan alue kuuluu Bragan ja Viana do Castelon piireihin.
Aikoinaan aluetta hallitsivat keltit ja roomalaiset. Roomalaisten jäljiltä on yhä nähtävissä useiden linnavuorten raunioita ().


title: Minho (maakunta)

text: Alun perin maakuntaa kutsuttiin nimellä Entre Douro e Minho, joka tuli alueen sijainnista pohjoisen Minhojoen ja etelän Dourojoen välissä. Minhon rannikolla on noin 50 kilometriä pitkä etelä–pohjoissuuntainen ja 3–16 kilometriä leveä Santa Luzia -vuorille yltävä rannikkotasankokaistale. Muu osa entisestä maakunnasta on muodostunut kumpuilevista tasangoista, joita halkovat Lima-, Cávado-, Minho- ja Avejokien uurtamat syvät laaksot.


title: Minho (maakunta)

text: Minhon maakunnan alueella harjoitetaan tehomaataloutta, ja viljeltäviä kasveja ovat valkoiset pavut ja maissi. Lisäksi alueella on viinintuotantoa ja hedelmäpuiden kasvatusta. Minhon alueella tuotetaan esimerkiksi korkealaatuista vihreää viiniä (). Entisen maakunnan alueella on pengerviljelyksiä ja kastelu on merkittävä osa maanviljelyä. Entisen Minhon maakunnan alueella on myös puutavarateollisuutta. Tekstiiliteollisuus on keskittynyt Guimarãesin ja Bragan kaupunkeihin. Kalastuksella on merkitystä rannikolla sijaitsevissa Âncora-Gontinhaesissa, Esposendessä ja Viana do Castelossa.


title: Ari Pelkonen

text: Ari Pelkonen (syntynyt Porissa 1978) on Helsingissä asuva ja työskentelevä taidegraafikko. Pelkonen on valmistunut Turun Taideakatemiasta kuvataiteen kandidaatiksi vuonna 2004 ja Kuvataideakatemiasta kuvataiteen maisteriksi vuonna 2007.


title: Ari Pelkonen

text: Pelkonen tunnetaan uniikeista ja suurikokoisista puupiirrosta ja maalausta yhdistävistä teoksistaan. Hänen teoksensa toistavat usein kuvaa ihmisestä poseerausperinteeseen, identiteetin moniin puoliin tai omakuvan perinteeseen viitaten. Ihmishahmoissa, usein nuorissa miehissä toistuvat aiheet yksinäisyydestä, keskeneräisyydestä ja kasvusta.


title: Ari Pelkonen

text: Pelkonen valittiin Vuoden nuoreksi taiteilijaksi vuonna 2012.


title: Ari Pelkonen

text: Pelkosen teoksia on monissa merkittävissä suomalaisissa kokoelmissa ja hänellä on ollut lukuisia yksityis- ja ryhmänäyttelyitä Suomessa ja ulkomailla.


title: Evert Malm

text: Evert August Malm (14. syyskuuta 1871 Eura – 6. lokakuuta 1945 Helsinki) oli maanviljelysneuvos ja Suomen Suoviljelysyhdistyksen toiminnanjohtaja.


title: Evert Malm

text: Malmin vanhemmat olivat maanviljelysneuvos, Vaasan läänin virkatalojen tarkastaja August Reinhold Malm ja Hilda Kristina Rautell. Hän valmistui maanmittausinsinööriksi Polyteknillisestä opistosta 1889, agronomiksi Mustialan maanviljelysopistosta 1889 ja maanviljelysinsinööriksi 1898. Vuonna 1897 hänestä tuli edellisenä vuonna perustetun Suomen Suoviljelysyhdistysten konsulentti, 1900 sihteeri ja taloudenhoitaja sekä 1919 toiminnanjohtaja.


title: Evert Malm

text: Malm vaikutti erityisesti lukuisien koeasemien perustamisen kautta, mutta myös piti puheita, julkaisi suonviljelystä ja turveteollisuutta koskevia kirjoituksia kotimaassa ja ulkomailla ja teki lukuisia opintomatkoja Eurooppaan ja Skandinaviaan. Merkittävimpiä hänen töistään lienee ollut Suomen soiden peruskartoitus, joka julkaistiin 1913 ja jonka mukaan yksi kolmasosa Suomen pinta-alasta oli suota.


title: Evert Malm

text: Valtion komiteoiden ja maatalousalan järjestöjen johtoelimien ohella Malm toimi Agronomisen yhdistyksen puheenjohtajana 1915-1917 ja Maataloustieteellisen seuran puheenjohtajana 1922-1923. Maanviljelysneuvoksen arvo hänelle myönnettiin 1931.


title: Evert Malm

text: Malmin puoliso vuodesta 1907 oli Edit Lyyli Mathilda Segercrantz (k. 1945).


title: Lapin jenkka

text: Lapin jenkka on Reino Helismaan sanoittama ja Toivo Kärjen säveltämä laulu. Sen levytti ensimmäisenä Kauko Käyhkö vuonna 1953. Tunnetumpi versio on Tapio Rautavaaran levytys vuodelta 1964.


title: Kulkurin iltatähti

text: Kulkurin iltatähti on Reino Helismaan sanoittama ja Toivo Kärjen nimimerkillä Martti Ounamo säveltämä laulu. Sen levytti ensimmäisenä Matti Louhivuori vuonna 1951. Tunnetumpi versio on Tapio Rautavaaran levytys vuodelta 1965. Kesäkuussa 1965 ilmestyneen singlelevyn kääntöpuolella on toinen Helismaan Rautavaaralle tekemä kappale "Reppu ja reissumies". Myöhemmin "Kulkurin iltatähden" ovat levyttäneet monet muut artistit, esimerkiksi Hector ja Esa Niemitalo.


title: Kulkurin iltatähti

text: Rautavaara muisteli Peter von Baghin tekemässä haastattelussa 1970-luvun lopulla: ""Mä kerroin elämäni vaiheita Helismaalle Imatran matkustajakodissa ja siitä se ravisti hihastansa 'Kulkurin iltatähden'. Kaikilla lauluilla on oma tarinansa, mikään ei synny tyhjästä.""


title: Jussi Pellikka

text: Jussi Pellikka (s. 22. maaliskuuta 1975 Kuopio) on suomalainen jalkapallovalmentaja ja entinen jalkapalloilija. Hän oli pelipaikaltaan oikea laitapuolustaja tai keskuspuolustaja, mutta pystyi pelaamaan myös keskikentällä. Pellikka on valmentanut urallaan FC Hämeenlinnaa ja Hyvinkään Palloseuraa.


title: Jussi Pellikka

text: Pellikka pelasi Veikkausliigassa yhteensä 132 ottelua vuosina 1992–2004. Kasvattajaseuransa Kuopion Palloseuran lisäksi hän edusti liigassa Valkeakosken Hakaa, FC Jazzia, FC Hämeenlinnaa sekä FC KooTeePeetä.


title: Jussi Pellikka

text: Suomen mestaruuden Pellikka voitti Hakassa vuonna 1998.


title: Jussi Pellikka

text: Pellikka nimettiin FC Hämeenlinnan päävalmentajaksi 5. maaliskuuta 2014.


title: Luettelo Ruotsin joista

text: Tämä artikkeli on luettelo Ruotsin joista. Ensimmäisenä on lueteltu Perämereen ja Merenkurkkuun laskevat joet, toisena Selkämereen ja Ahvenanmereen laskevat joet, kolmantena keskiseen Itämereen laskevat joet ja neljäntenä Juutinraumaan, Kattegatiin ja Skagerrakiin laskevat joet.


title: Luettelo Ruotsin joista

text: Mereen laskevat joet ovat luettelossa kaikkein eniten vasemmalla ja niiden sivujoet on sisennetty hierarkkisesti allekkain. Asteriskilla (*) on merkitty kunkin vesistön lähdejoet. Joet on lueteltu Ruotsin itärannikkoa pitkin pohjoisesta etelään Skånen asti ja sieltä jälleen etelästä pohjoiseen Ruotsin länsirannikkoa pitkin.


Afganistanin naisten vallankumouksellinen liitto (RAWA, Revolutionary Association of the Women of Afghanistan) on vuonna 1977 Kabulissa perustettu itsenäinen järjestö. Sen muodostavat Afganistanssa ihmisoikeuksien ja sosiaalisen oikeudenmukaisuuden puolesta taistelevat naiset. Järjestö on ajanut maahan demokratiaa ja sekularismia. Perustaja, ensimmäinen johtaja Meena Keshwar Kamal murhattiin Quettassa vuonna 1987. RAWA on julkaissut "Payam-e-Zan"-lehteä vuodesta 1981.


title: András Szente

text: András Szente (10. joulukuuta 1939 Budapest – 14. syyskuuta 2012 Florida, Yhdysvallat) oli unkarilainen ratameloja, olympiamitalisti ja Euroopan mestari. Hän meloi usein György Mészárosin parina.


title: András Szente

text: Szente saavutti 1 000 metrin kajakkikaksikkossa ja 4×500 metrin kajakkiviestissä olympiahopeaa Rooman kesäolympialaisissa 1960. Tokion kesäolympialaisissa 1964 hän sijoittui Unkarin 1 000 metrin kajakkinelikkojoukkueessa neljänneksi. Maailmanmestaruuskilpailuista Szente saavutti kaksi hopeamitalia. Euroopan-mestaruuskilpailuista Szente voitti vuonna 1959 kaksi kultamitalia ja myöhemmistä kisoista viisi himmeämpää mitalia lisää.


title: András Szente

text: Szente kuoli Floridassa, Yhdysvalloissa 14. syyskuuta 2012, 72-vuotiaana.


title: Francesco Acerbi

text: Francesco Acerbi (s. 10. helmikuuta 1988 Vizzolo Predabissi, Italia) on italialainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa Sassuoloa, johon hän siirtyi vuonna 2013.


title: Francesco Acerbi

text: Acerbi on edustanut aikuisurallaan myös Paviaa (2006–2010), Renatea (lainalla 2007), Speziaa (lainalla 2007–2008), Regginaa (2010–2011), Chievo Veronaa (2011–2012 ja lainalla 2013), Milania (2012–2013) ja Genoaa (2013).


title: Jarno Kauhanen

text: Jarno Kauhanen (s. 17. huhtikuuta 1978 Kuopio) on suomalainen jalkapalloilija, pelipaikaltaan maalivahti. Hän edustaa Zulimaneja.


title: Jarno Kauhanen

text: Kauhanen saavutti Zulimaneissa Kolmosen lohkovoiton kaudella 2007. Joulukuussa 2007 hän allekirjoitti kaksivuotisen sopimuksen Veikkausliigan nousijajoukkueen Kuopion Palloseuran kanssa. Kauhanen pelasi KuPS:ssa kaudella 2008 kaksi liigaottelua. Ensiesiintymisensä pääsarjatasolla hän teki 5. toukokuuta 2008 vierasottelussa FC Hakaa vastaan.


title: Cecilie Melli

text: Cecilie Bratsberg Melli (o.s. Bratsberg, s. 1973) on norjalainen muotisuunnittelija, joka tunnetaan naisten vaatteista, morsius- ja juhlapuvuista sekä koruista. Viime vuosina Melli on suunnitellut asuja useille norjalaisille kuuluisuuksille, kuten prinsessa Mette-Maritille, Tone Damli Aabergelle, Pia Haraldsenille, ja Solveig Kloppenille. Hän on suunnitellut mediahuomiota saaneita asuja myös Paris Hiltonille Cannesin elokuvajuhlille, sekä useille julkisuuden henkilöille muun muassa Golden Globe- ja Oscar -tilaisuuksiin. Vuoden 2012 lopulla Melli toimi George Clooneyn ja Jay Lenon partnerina suunnitellen morsiuspukuja suureen hyväntekeväisyysprojektiin.


title: Cecilie Melli

text: Cecilie Melli on varttunut Stavangerissa mutta asuu Oslossa. Hän on opiskellut vaatesuunnittelua Oslossa ja Pariisissa ja hän avasi ensimmäisen oman muotiliikkeensä Oslossa vuonna 2004. Keväällä 2012 tuli ilmi, että kiinalainen halpavaateverkkokauppa, cherrykjoler.com, jonka omisti kiinalainen yritys nimeltä Suzhou Cherry Wedding Dress Co. käytti väärin Mellin tavaramerkkiä ja nimeä markkinoinnissaan.


title: Dunkin’ Donuts

text: Dunkin’ Donuts on yhdysvaltalainen donitseihin erikoistunut kahvilaketju. Yrityksen kotipaikka on Canton Massachusettsissa. Sen perusti William Rosenberg Quincyn kaupungissa Massachusettsissa vuonna 1950. Yrityksen pääkilpailija kahvilatoiminnassa on Starbucks ja donitsialalla Krispy Kreme.


title: Dunkin’ Donuts

text: Dunkin’ Donutsin tarina alkaa vuodesta 1946, jolloin nuori liikemies William Rosenberg (1916–2002) avasi Industrial Luncheon Services -nimisen työpaikkaruokailuyrityksen Bostonin alueen tehdastyöntekijöille. Hän havaitsi pian, että 40 prosenttia sen liikevaihdosta tuli kahvista ja donitseista. Vuonna 1948 hän avasi ensimmäisen donitsikahvilansa Massachusettsin osavaltion Quincyyn. Sen nimi oli Open Kettle, kunnes vuonna 1950 nimeksi tuli Dunkin’ Donuts.


title: Dunkin’ Donuts

text: Vuonna 1955 Rosenberg alkoi laajentaa ketjua franchisingperiaatteella. Sadas kahvila avattiin 1963 ja ensimmäinen Yhdysvaltojen ulkopuolinen Dunkin’ Donuts Japaniin vuonna 1970. Yhdysvaltojen tuhannes toimipaikka avattiin 1979 ja kahdestuhannes 1990. Tuhannes Yhdysvaltain ulkopuolinen toimipiste avattiin 1995.


title: Dunkin’ Donuts

text: Vuonna 1990 Rosenbergin perhe myi yrityksen brittiläiselle Allied Domecq PCL -yhtiölle. Sen omistuksessa valikoimaa alettiin laajentaa maustekahveihin, bageleihin ja vähärasvaisempiin donitseihin.


title: Dunkin’ Donuts

text: Vuonna 2002 Dunkin’ Donutsilla oli noin 5 000 toimipistettä yli 40 maassa.


title: Dunkin’ Donuts

text: Joulukuussa 2005 ranskalainen Pernod Ricard ilmoitti myyvänsä Dunkin’ Donutsin ja muut ketjubrändit ostamastaan Allied Domecqista. Ostajaksi löytyi pääomasijoitusyhtiöiden Bain Capital, The Carlyle Group ja Thomas H. Lee Partners muodostama konsortio 2,4 miljardin dollarin käteiskaupalla. Elokuussa 2012 ne luopuivat omistuksestaan.


title: Dunkin’ Donuts

text: Vuonna 2016 Dunkin’ Donuts -ketju käsittää 19 000 toimipaikkaa lähes 60 maassa. Ketjun omistaa nykyisin Nasdaq-pörssissä noteerattu Dunkin' Brands Group, Inc. (), joka omistaa franchisingoikeudet myös 7 600 Baskin-Robbins-jäätelöbaariin.


title: Dunkin’ Donuts

text: Dunkin’ Donuts on pyrkinyt myös Suomen markkinoille, muttei ole löytänyt kiinnostuneita franchising-yrittäjiä. Ruotsissa Dunkin’ Donuts toimi vuodesta 2014 heinäkuuhun 2018, jolloin kaikki seitsemän toimipistettä suljettiin ja niitä hallinnoiva yritys jätti konkurssihakemuksen.


Jalkapallon alle 16-vuotiaiden Euroopan-mestaruuskilpailut 1991 järjestettiin Sveitsissä 8.–18. toukokuuta. Otteluita pelattiin 24 eri paikkakunnalla. Kyseessä oli yhdeksännet Euroopan jalkapalloliiton UEFA:n järjestämät alle 16-vuotiaiden EM-kisat.


title: Söderåsenin kansallispuisto

text: Söderåsenin kansallispuisto on Ruotsissa Svalövin ja Klippanin kuntien alueella sijaitseva kansallispuisto. Se on 1625 hehtaarin kokoinen ja perustettu vuonna 2001. Maasto on korkeuseroiltaan vaihtelevaa. Alue on yksi suurimmista yhtenäisistä suojelluista jalopuumetsiköistä Pohjois-Euroopassa.


title: Sonfjälletin kansallispuisto

text: Sonfjälletin kansallispuisto (myös Sånfjället) on Ruotsissa Härjedalenin kunnassa Sonfjälletin tunturin ympärillä sijaitseva kansallispuisto. Se on laajuudeltaan 10 300 hehtaarin kokoinen. Puisto on perustettu vuonna 1909 ja sitä on laajennettu vuonna 1989.


title: Google Glass

text: Google Glass (työnimi Project Glass) on Googlen kehityksessä ollut puettava tietokone älylasien muodossa.


title: Google Glass

text: Laseilla voi soittaa puheluja ja lähettää viestejä, sekä navigoida. Niillä pystyy ottamaan myös valokuvia ja videota. Lasien graafisena käyttöliittymänä toimii 1,3 -tuumainen (3 cm) lasinen näyttö, joka on suunniteltu häiritsemään muuta toimintaa mahdollisimman vähän. Laseille on mahdollista antaa äänikomentoja.


title: Google Glass

text: Lasit pohjautuvat Android-käyttöjärjestelmään. Lasien kanssa yhteensopivat niin kutsutut "glassware"-sovellukset voivat lähettää tietoa laitteesta ulospäin ja sisäänpäin laitteeseen. Esimerkiksi Gmail sopii yhteen lasien kanssa.


title: Google Glass

text: Google esitteli lasit ensimmäisen kerran huhtikuussa 2012. Lasit tulivat myyntiin vuonna 2014. Tammikuussa 2015 Google ilmoitti lopettavansa lasien myynnin.


title: Google Glass

text: Google Glassin vastaanotto oli hyvin vaihtelevaa. Lokakuussa 2012 yhdysvaltalainen aikakauslehti "Time" nimesi Google Glassin vuoden 2012 parhaaksi keksinnöksi.


title: Google Glass

text: Lasit herättivät monenlaisia huolia. Esiin nousi esimerkiksi pelko suoraan käyttäjän silmille lähetettävistä mainoksista. Google kuitenkin ilmoitti, etteivät lasien sovellukset tule sisältämään mainoksia. Käytännön mahdollisia muutoksia tulevaisuudessa on Googlen mukaan "liian aikaista spekuloida".


title: Google Glass

text: Lasien on epäilty myös uhkaavan ihmisten yksityisyyttä, sillä niillä voi ottaa julkisesti kuvia tai videoita muiden läsnäolijoiden huomaamatta. Kahdeksan Yhdysvaltain kongressin jäsentä ilmaisivat huolensa lasien vaikutuksesta ihmisten yksityisyyteen lähettämällä Googlen toimitusjohtaja Larry Pagelle listan kysymyksiä. Google Glassin tuotejohtaja Steve Lee vastasi kysymyksiin julkisesti ja ilmoitti, että Google on noudattanut lasien kanssa kaikkia yksityisyyttä ja tietosuojaa koskevia säädöksiä.


title: Googleplex

text:
Googleplex on Googlen pääkonttori, joka sijaitsee Mountain View'ssa, Santa Claran piirikunnassa, Kaliforniassa, Yhdysvalloissa.
Alun perin rakennuskokonaisuus rakennettiin Silicon Graphics -yhtiölle. Google muutti tiloihin vuonna 2004.


title: Dagmar Hagelberg-Raekallio

text: Dagmar Maria Hagelberg-Raekallio (o.s. Sarlin; 12. tammikuuta 1871 Viitasaari – 22. toukokuuta 1948 Helsinki) oli suomalainen laulaja (altto). Hän konsertoi Suomen lisäksi Unkarissa ja Virossa. Hän toimi musiikinopettajana ja kuoronjohtajana. Hänen tiedetään pitäneen ensimmäisen kokonaan suomenkielisen laulukonsertin, ja sen jälkeen hän pyrki aina esiintymään suomeksi. Hänen puolisonsa oli vuodesta 1895 köyhäinhoidon tarkastaja Johannes Hagelberg (k. 1936).


title: Anna Hagelstam

text: Anna Emilia Hagelstam (o.s. Silfverberg; 20. marraskuuta 1883 Turku – 2. toukokuuta 1946 Helsinki) oli suomalainen laulaja (mezzosopraano) ja laulupedagogi. Ensikonserttinsa hän piti Helsingissä 1911. Hän esitti erityisesti ranskalaista laulutaidetta sekä Sibeliusta. jonka lauluja hän kantaesitti.


title: Anna Hagelstam

text: Hänen puolisonsa oli kirjailija Wentzel Hagelstam.


title: Jarl Hagelstam

text: Jarl Alarik Hagelstam (1860–1935) oli suomalainen lääkäri, neurologian tutkija. Hän oli Helsingin yliopiston hermotautien ylimääräinen professori 1918–1926 ja Marian sairaalan esimies ja sisätautiosaston ylilääkäri 1907–1927. Hän julkaisi tutkimuksia hermo- ja sisätautien alalta. Hän tutki muun muassa eugeniikkaa sekä perusti 1896 Hyvinkäälle parantolan.


title: Kesäolympialaiset 1940

text: XII olympiadin kisat oli alun perin tarkoitus pitää Tokiossa Japanissa, mutta järjestäjät joutuivat peruuttamaan ne Kiinan-Japanin sodan takia, ja Kansainvälinen olympiakomitea (KOK) myönsi olympiakisat Helsingille Suomeen. Kisoja ei kuitenkaan voitu järjestää toisen maailmansodan takia.


title: Kesäolympialaiset 1940

text: Vuoden 1940 kisoja haki alun perin yksitoista kaupunkia: Egyptin Aleksandria, Kreikan Ateena, Espanjan Barcelona, Unkarin Budapest, Argentiinan Buenos Aires, Irlannin Dublin, Suomen Helsinki, Sveitsin Lausanne, Ison-Britannian Lontoo, Kanadan Montréal ja Toronto, Brasilian Rio de Janeiro, Italian Rooma ja Japanin Tokio. KOK:n oli määrä valita voittaja vuoden 1935 kokouksessa Oslossa. Ennakkosuosikkeja olivat Tokio ja Rooma. Vain pari viikkoa ennen Oslon kokousta Italia luopui kisojen hausta Tokion hyväksi ja siirsi hakemuksensa vuoden 1944 kisoihin. KOK:ssa tällaista ratkaisua ei katsottu hyvällä. Niinpä vuoden 1940 kesäkisojen isäntäkaupungin valinta siirrettiin heinäkuulle 1936 Berliinin kesäolympialaisten yhteyteen. Ehdokkaiksi tässä vaiheessa jäivät vain Tokio ja Helsinki. Viime hetkillä kisaan ilmoittautui vielä Lontoo, jonka mukanaolo suomalaisittain nähtiin myönteisenä asiana Suomen kannalta.


title: Kesäolympialaiset 1940

text: Kisakaupungin valinta tapahtui Berliinin Adlon-hotellissa. Helsinkiä tilaisuudessa edustivat Erik von Frenckell, Armas-Eino Martola ja Hjalmar Procopé. Ennen kisakaupunkiäänestystä Lontoo ilmoitti yllättäen vetäytyvänsä kisasta; jäljellä jäivät siis Helsinki ja Tokio. Äänestys Berliinin kokouksessa tapahtui kaksiosaisena – paikan päällä annetut ja KOK:n jäsenten äänet sekä poissaolevien lähettämät postiäänet. Berliinin olympiakisoihin kokoontuneet äänestivät Helsingin hyväksi 27–20, mutta kaikki postitse toimitetut äänet menivät Tokiolle eli lopullinen tulos oli 36–27 Tokion hyväksi.


title: Kesäolympialaiset 1940

text: Tokion vuoden 1940 olympiakisojen oli määrä olla osa Japanin valtion 2 600-vuotisjuhlallisuuksia, sillä myyttisen ensimmäisen keisarin Jinmun valtaannousu oli ajoitettu vuoteen 660 eaa. Juhlavuonna Tokiossa oli suunniteltu järjestettäväksi myös maailmannäyttely. Kesäolympiakisat oli tarkoitus järjestää 21. syyskuuta – 6. lokakuuta 1940.


title: Kesäolympialaiset 1940

text: Kisojen siirtämistä muualle ehdotettiin jo vuonna 1938 sodan takia, mutta japanilaisjärjestäjät vakuuttivat pystyvänsä pitämään kisat normaalisti. Keskusteluja kisojen järjestelyistä käytiin muun muassa KOK:n Kairon-istunnossa maaliskuussa 1938. Siellä päätettiin, että ”Japanin oli annettava KOK:n työvaliokunnalle uusi selvitys maan ulkopoliittisesta tilanteesta. Sen perusteella määriteltäisiin jatkotoimenpiteet.” Suomen KOK-edustaja Ernst Krogius ilmoitti silloin Helsingin olevan kiinnostunut järjestämään vuoden 1944 kisat, jos Tokio pystyy järjestämään vuoden 1940 kisat. Työvaliokunta hyväksyi toukokuussa 1938 Tokion raportin, mutta myöhemmin heinäkuussa 1938 järjestäjät ilmoittivat luopuvansa kisoista. Syynä oli kansainvälisen painostuksen lisäksi myös Japanin armeijan vastustus, sillä se piti kisojen myötä maahan tulevia ulkomaisia vaikutteita haitallisina japanilaiselle kulttuurille.


title: Kesäolympialaiset 1940

text: Tokion kisojen järjestelytoimikunta ilmoitti KOK:lle 16. heinäkuuta 1938 luopuvansa kisäjärjestelyistä. Neljä päivää Japanin luopumisen jälkeen KOK antoi kisat Helsingille, joka oli ollut halukas järjestämään olympialaiset jo ennen niiden myöntämistä Tokiolle.


title: Kesäolympialaiset 1940

text: Kesäkisoja ei ollut annettu aiemmin väestöltään yhtä pienelle kansakunnalle; Suomen asukasluku vuonna 1938 oli 3,672 miljoonaa ja Helsingin asukasluku 246 784.